ΑΠΟΣΤΟΛΟΥ ΒΑΣΙΛΕΙΟΣ ΕΞΑΡΧΟΣ ΓΡΕΒΕΝΩΝ 6934872483: Οκτωβρίου 2019\nΓεώργιος Λασσάνης "Προτομές-Ανδριάντες-Μνημεία Κοζάνης"\nΑπό το βιβλίο μου Προτομές- Ανδριάντες -Μνημεία Κοζάνης "Προσφορά στην τοπική ιστορία". Νομαρχιακή Αυτοδιοίκηση Κοζάνης Κοζάνη 2006 σελίδες 237\nΗ προτομή του ιερολοχίτου Λασσάνη είναι στημένη επί της πλατείας Νίκης, δίπλα στο άλλο αξιόλογο τέκνο της πόλης ιατροφιλόσοφο Σακελλάριο. Πριν οριστικοποιηθεί η θέση του άλλαξε θέση δύο φορές\nΣτο δίδυμο των προτομών ψάλλονται επιμνημόσυνες δεήσεις και κατατίθενται στεφάνια κατά τις εθνικές γιορτές.\nΣτην κύρια όψη αναγράφεται\nΑΝΗΓΕΡΘΗ ΕΝ ΕΤΕΙ 1961\nΤο όνομα της γλύπτριας\nΓεννήθηκε στην ελεύθερη κι αδούλωτη Κοζάνη το έτος 1790 στο αρχοντόσπιτο που σώζεται ως σήμερα επί της πλατείας Λασσάνη (περιοχή Mισκιάδικα) και απεβίωσε στην Αθήνα το 1870.\nΤα πρώτα γράμματα τα έμαθε στην Κοζάνη με δασκάλους το Γεώργιο Λούϊο και το Γεώργιο Γιαννάκη. Οι δάσκαλοι τού μετέδωσαν και την αγάπη προς την πατρίδα. Διακρινόταν για την ευφυΐα, τη σχολική επίδοση και το χρηστό ήθος. Λάτρης του αρχαιοελληνικού πολιτισμού αλλάζει το επώνυμό του σε Λασσάνη. Λυσανίας ονομαζόταν ο πατέρας του ρήτορα Λυσία. (23\_41)\nΠατέρας του ήταν ο Ιωάννης Λάσκος-Σαπουντζής (έμπορος σαπουνιών), πρωτοξάδερφος του Αυλιώτη. Κέντρο των οικονομικών δραστηριοτήτων ήταν η Αυστρία. Ευεργέτησε την πόλη της Κοζάνης ιδρύοντας κρήνη (Λάτσκ’ πηγάδ) επί της οδού Παύλου Χαρίση. (Συμβολή οδών Ξ. Τριανταφυλλίδη και Π. Χαρίση)\nΜητέρα του ήταν η Κατερίνα Χατζηκλήμου. Η οικογένεια Χτζηκλήμου όπως και άλλες οικογένειες της Κοζάνης προέρχονται από τα Άγραφα. Το 1612 οι κάτοικοι της ορεινής Θεσσαλίας με ηγέτες τους Αρχιερείς Διονύσιο το Φιλόσοφο και Σεραφείμ επαναστάτησαν εναντίον των Τούρκων. Το κίνημα απέτυχε. Τα χωριά πυρπολήθηκαν, οι κάτοικοι ήλθαν στην Κοζάνη με τα ποίμνιά των στις 14 Σεπτεμβρίου. Οι απόγονοι, σήμερα την παραπάνω ημερομηνία, τελούν αγρυπνία και την επομένη λειτουργία στο χαμηλό Αϊ-Λιά, διατηρώντας στη μνήμη των το γεγονός της εγκατάστασης στην πόλη.\nΟ Πρασινονικόλας ακυρώνει βιαίως τα σχέδια του Αλή.\nΗ μητέρα του Λασσάνη είχε ένα θετό αδερφό τον καπετάνιο Πρασινονικόλα. Τις πληροφορίες τις αντλούμε από το ποίημα του Λασσάνη «Κλεφτόπωλο ΙΙ»\nΑφηγείται ο Πρασινονικόλας.\n«Παιδί ενός πτωχού παπά ψυχοϊόν μ’ επήρεν\nη Χατζηκλήμου τώταξε –διότι υπανδρευμένη\nσχεδόν προ χρόνων δώδεκα παιδί δεν αποκτούσε.\nΤο έργον της θεάρεστον την φέρνει ευλογίαν\nκι εις έναν χρόνον αποκτά μιαν κόρην Κατερίνην\nΧωρίς τινά προτίμησιν η μάνα κι ο πατέρας\nμας αναθρέφουν και τα δυο σαν γνήσια αδέλφια\nτην κόρην εις τα οικιακά κι εμένα εις τα όπλα.».\nΤην παραμονή του γάμου της Κατερίνας, μητέρας του Λασσάνη, απεσταλμένοι του Αλή Πασά με σχετικό διάταγμα «μπουγιουρντί» ήλθαν στην Κοζάνη για να την πάρουν για το χαρέμι του. Ο θετός αδερφός της, ο γνωστός καπετάνιος του Ολύμπου, Πρασινο-Νικόλας σκοτώνει τους απεσταλμένους, κάνει βιαστικά τους γάμους της αδερφής του κι ο ίδιος κάνει για κατοικία του τις ελεύθερες κορφές του Ολύμπου.\nΣχετικό είναι το ποίημα του Λασσάνη.(23\_13) Αφηγείται ο θείος του Πρασινο-Νικόλας. Απόσπασμα από το ποίημα «Το κλεφτόπωλον- Τραγούδιον ΙΙ»\n«Δυο Τούρκοι εις τον Βοέβοδαν ξεπέζευαν και δείχνουν\nμπουγιουρντί τ’ Αλή –Πασά την νύφην ν’ αρπάξουν\nκαι εις το αισχρόν χαρέμι του να την ενταφιάσουν\nτο κάλλος της επρόδωκεν εχθρός συμπατριώτης.\nΚαι εις τα αυτιά μου έφτασε αυτή η αγγελία\nφορώ τα χρυσοκάπνιστα πιστόλια εις την μέσην\nκι ευθύς από τον οίκο μας εις την αγορά εβγαίνω\nκι αυτούς εσυναπάντησα τους Τούρκους ερχομένους\nμαζί με τον Κοδζάμπαση το έργον να αποσώσουν\nκαιρόν ποσώς δεν έχασα, στο μέτωπον τον ένα\nκι εις την καρδιάν το δεύτερο την μολυβιά τους δίδω\nκαι μ’ αστραπής ταχύτητα στον οίκο μας γυρίζω\nΤον γάμο τελειώσατε γονείς μου την ευχή σας!\nαπόθαναν οι άρπαγες! Το καριοφίλι αδράχνω\nκαι σαν αετός επέταξα στον Όλυμπο επάνω».\nΣτο ίδιο ποίημα αναφέρεται η ομορφιά της μητέρας του. Το σώμα της ψηλό, λιγνό σαν κυπαρίσσι, μάγουλα δροσερά, μαύρα φρύδια, μεγάλα μάτια, εύθυμη ψυχή. Σύμφωνα με το Λασσάνη ο γάμος ξεκινά με τα προζύμια, κανίσκια (δώρα) από τους καλεσμένους, καταγραφή της προίκας, αφιερώνουν το πρωτόψωμο στη διαρπαγή ανηλίκων από τον κατακτητή και φυσικά δεν λείπουν τα όργανα, ο χορός.\nΗ πανέμορφη μάνα του Κατερίνα, κόρη του Ιωάννου Χατζηκλήμου, χήρεψε σε ηλικία είκοσι ετών. Ο πατέρας του επιστρέφοντας από τη Βιέννη της Αυστρίας, όπου εμπορευόταν, τον λήστεψαν και τον φόνευσαν καθ’ οδόν άτακτοι Αλβανοί (4\_56)\nΟ αρραβώνας του.\nΟ μεγαλέμπορος της Κοζάνης Νικόλας Τακιατζής εγκαταστημένος στην Πέστη της Ουγγαρίας κι έχοντας υποκατάστημα και στη Λειψία της Γερμανίας προσέλαβε για γραμματέα του το Γεώργιο Λασσάνη. Ενθουσιασμένος ο Τακιατζής από τη συγκροτημένη προσωπικότητα του Λασσάνη θέλησε να τον κάνει γαμβρό αρραβωνιάζοντάς τον με την πανέμορφη κόρη του Αναστασία ή Τιάτιω όπως χαϊδευτικά την αποκαλούσε.\nΣχετικά με το γάμο της Αναστασίας και τη διάλυση του αρραβώνα ο Ευάγγελος Τζιάτζιος μελετητής και αντιγραφέας των Αρχείων του Λασσάνη που φυλάσσονται στην βιβλιοθήκη της ελληνικής βουλής γράφει: (44\_αρ. φύλλων 497-507)\n« Η θυγατέρα του κυρ Νικόλα Τακιατζή, η μνηστή του Λασσάνη η πανέμορφη Αναστασία λόγω της εκπάγλου καλλονής επέσυρε την προσοχή του Αλή Πασά. Ο Ιωάννης Ρούσης ενημέρωσε τον Αλή Πασά ότι βρίσκεται η καλλονή εν Κοζάνη και σπεύδει να την απαγάγει.\nΗ απόφαση της απαγωγής της ωραίας Κοζανίτισσας εκοινολογήθη στην αυλή. Ο Κοζανίτης ιατρός του τυράννου των Ιωαννίνων πρόγονος του Αθανασίου Διάφα, Γεώργιος Σακελλάριος ειδοποίησε έγκαιρα για τη μελετώμενη απαγωγή.\nΗ σκέψη της φυγάδευσης της κόρης εγκατελείφθη δια το λόγο ότι τα καραβάνια είχαν αναχωρήσει. Το ταξίδι παρουσίαζε πολλούς κινδύνους. ΄Ενας μόνος τρόπος υπήρχε, μία μόνο λύση να παντρέψουν όσο δυνατό συντομότερα την όμορφη Αναστασία. Ενταύθα έγκειται η ανακρίβεια του ιστορικού της Κοζάνης Λιούφη: ότι ο Αλής ενδιεφέρετο μόνο δια παρθένους και ουχί δι’ υπάνδρους.\nΝα παντρευτεί η Αναστασία. Ο αρραβωνιαστικός έλειπε εις την ξένη και δεν υπήρχε καιρός να ειδοποιηθεί. Έπρεπε να ενεργήσουν αστραπιαίως, έπρεπε πάση θυσία να βρεθεί γαμβρός και ως τοιούτος βρέθηκε ο έτερος γραμματέας του κ. Νικόλα Τακιατζή Δημήτριος Μεγδάνης.\nΟ κυρ Νικόλας Τακιατζής επικαλείται τη συνδρομή του επισκόπου Βενιαμίν ο οποίος και του υποβάλλει το σχέδιο να στεφανώσουν την Αναστασία με το Δημήτριο Μεγδάνη ( γιο του παπα- Χαρίση Μεγδάνη) μία Κυριακή μετά τη λειτουργία, την οποία να έκανε προς βοήθεια ο Τακιατζής.\nΗ λειτουργία έγινε στην εκκλησία του Αγίου Νικολάου με πάσα μεγαλοπρέπεια.\nΜετά τη λειτουργία το εκκλησίασμα μετέβη στην οικία του Τακιατζή. Εις το παραπλεύρως της υποδοχής δωμάτιο είχαν ετοιμαστεί τα πάντα για τη στέψη. Τα ιερά άμφια του Επισκόπου είχαν μεταφερθεί από την εκκλησία. Η στέψη της Αναστασίας με το Μεγδάνη έγινε εν μέσω πλήθους συγγενών και φίλων.\nΟι απεσταλμένοι του Αλή Πασά για την απαγωγή καταφτάνουν, αλλά βρίσκονται προ τετελεσμένων γεγονότων.\nΟ Λασσάνης ευρισκόμενος στην Αυστρία όταν πείσθηκε περί τούτου εθλίβη. Eγκατέλειψε αμέσως το εμπορικό κατάστημα και ανεχώρησε για τη Λειψία το έτος 1815 για να στραφεί σε σπουδές στο πανεπιστήμιο.\nΕγκαταστάθηκε σ’ ένα πτωχό δωμάτιο. Διήγε αυστηρή ζωή σπουδαστού. Οι διασκεδάσεις και οι τέρψεις για τη ζωή δεν τον ενδιέφεραν. Μελετούσε νυχθημερόν. Αδυναμία του οι ξένες γλώσσες. Σπούδασε ιστορία, φιλοσοφία, πολιτική, φιλολογία, τέχνη, ξένες γλώσσες. Τον ενδιέφεραν τα πάντα.».\nΔιαφωτιστική ως προς το ζήτημα του γάμου της Αναστασίας Τακιατζή με το Δημήτριο Μεγδάνη είναι η θέση του Κώστα Σιώπη, απογόνου του παπα Χαρίσιου Μεγδάνη.\nΟ Κώστας Σιώπης γεννήθηκε το 1898 στην Κοζάνη. Είχε πατέρα το Γεώργιο Σιώπη και μητέρα τη Χιονία Διαμαντίδου. Η Χιονία είχε μητέρα τη Θεοδώρα Μουράτη. Η δε Θεοδώρα ήταν κόρη του Δημ. Μεγδάνη ο οποίος παντρεύτηκε την Αναστασία μνηστή του Γεωργίου Λασσάνη. Ο δε Δημήτριος Μεγδάνης ήταν γιος του Παπα -Χαρίση Μεγδάνη.\n«Ο Δημ. Μεγδάνης παντρεύτηκε την Αναστασία θυγατέρα του μεγαλέμπορου Ν. Τακιατζή, πάρα πολύ όμορφη η οποία ήταν προηγουμένως αρραβωνιασμένη με το Γ.Λασσάνη. Επειδή όμως οι άνθρωποι του Αλή Πασά λόγω της ομορφιάς της ήθελαν να την πάρουν για το χαρέμι του, ο πατέρας της αναγκάσθηκε να την παντρέψει εσπευσμένως μέσα σ’ ένα βράδυ με το Μεγδάνη, γιατί έλειπε ο Λασσάνης στη Βουδαπέστη. Όπως φαίνεται ο Αλή Πασάς είτε από λόγους θρησκευτικούς είτε από λόγους αρχής δεν έπαιρνε στο χαρέμι του παντρεμένες γυναίκες παρά μόνο κοπέλες» (49\_19-1-97)\nΕκτός αυτού ο Λεωνίδας Παπασιώπης αποκαλύπτει ότι οι απόγονοι των θυγατέρων του Δ. Μεγδάνη διηγιόταν πώς οι γιαγιές τους όταν ήταν μικρές θυμόταν πολύ καλά, ότι ο Λασσάνης τους έστελνε πολύ ωραία δώρα από την Οδησσό και από άλλες πόλεις της Ευρώπης. Ο Λασσάνης λόγω της μόρφωσης είχε την πεποίθηση ότι η Αναστασία παντρεύτηκε το Μεγδάνη λόγω ανωτέρας βίας κι όχι γιατί τον ξέχασε. Κι ο Μεγδάνης από την άλλη μεριά πολιτισμένος κι ανώτερος αυτός δεν παρεξηγούσε τις φιλόφρονες εκδηλώσεις του Λασσάνη προς τη γυναίκα του. (49\_19-1-97)\nΔιαθήκη της Αναστασίας συζύγου του Δημητρίου Μεγδάνη.\nΗ Αναστασία στις 25 Φεβρουαρίου 1880 κάνει την πρώτη διαθήκη της και καταγράφεται σε ειδικό κώδικα της Μητρόπολης. Κληροδοτεί στις κόρες της τα παρακάτω.\nΣτην Κατίγκω αμπέλι στη Σκίρκα. Στη Θεοδώρα και Ελέγκω από μισό σπίτι. Στη Μητιώ τον κήπο με το νερό. Ακόμα η Θεοδώρα και η Ελέγκω οφείλουν να δώσουν 2000 γρόσια στην Κατίγκω, 1000 στη Μητιώ και 1000 γρόσια για ψυχική σωτηρία του μακαρίτου συζύγου ως ακολούθως. Στους ιερούς ναούς Αγίου Νικολάου, Δημητρίου από 200. Στην ελληνική σχολή 200, στον Αρχιερέα για τέσσερις λειτουργίες 200, για ελεημοσύνη 100 και για τις λοιπές εκκλησίες 100.\nΤο εργαστήριο σκοπεύει να το πουλήσει, προκειμένου να παντρέψει τη θετή κόρη Χρύσω εντός της Κοζάνης με συνολική προίκα 3000 γρόσια και να ξοφλήσει τα χρέη του μακαρίτου ανδρός της. Τα δε οικιακά σκεύη, μπακίρια, βαένια, στρωσίδια να τα μοιράσουν οι τρεις κόρες αδελφικώς.\nΜεταξύ των μαρτύρων ήταν ο Αρχιμανδρίτης Βενιαμίν, ο Κώτιας Κοβεδάρος, ο Δ.Μικρού, ο Κ.Δ. Τακιατζής.\nΗ Αναστασία ένα χρόνο μετά στις 25 Φεβρουαρίου 1881 συντάσσει δεύτερη διαθήκη. Η διαφοροποίηση με την πρώτη διαθήκη συνίσταται στο ότι η Θεοδώρα και η Ελέγκω πρέπει να δώσουν 7000 γρόσια ως ακολούθως. Στην Κατίγκω 2000 γρόσια, στην Μητιώ 4000 γρόσια και 1000 όπως στην πρώτη διαθήκη. Τα δε στρωσίδια, βαένια, μπακίρια τα κληροδοτεί στην εγγονή Χιονία κόρη της Μητιώς.\nΕκτελεστές της διαθήκης ορίζει τον Κων\_νο Δ. Τακιατζή, Κων\_νο Μ. Γκοβεδάρο και τον αδελφό της Γεώργιο.(53\_ΑΒΕ 77, ΣΑΕ 11)\nΣτις παροικίες της Ευρώπης. Δάσκαλος του Γένους\nΣτα είκοσί του χρόνια εγκαταλείπει το γενέθλιο τόπο. Εγκαθίσταται στην Ευρώπη. Πρώτος σταθμός η Βουδαπέστη. Απασχολείται στις ανθηρές επιχειρήσεις του πεθερού του. Γρήγορα εγκαταλείπει τις δραστηριότητες του Κερδώου Ερμή. Τον συναρπάζει ο Λόγιος Ερμής. Μεταβαίνει στη Λειψία. Σπουδάζει για τέσσερα έτη φιλοσοφία, ιατρική.\nΟι επαφές του με τους Έλληνες λογίους και εμπόρους συνετέλεσαν να θέσει ως μοναδική έγνοια την αφύπνιση και την απελευθέρωση του σκλαβωμένου γένους.\nΤο Μάιο του 1818 διαισθάνεται ότι έφτασε η ώρα της επανάστασης, της απελευθέρωσης της Ελλάδας. Σε άρθρο του στην εφημερίδα «Ερμής ο Λόγιος» που εκδίδεται στη Βιέννη γράφει από την Οδησσό ο Λασσάνης. «Το θέατρο φωτίζει το νου, είναι ουσιώδες μέσο της παιδείας και της αρετής». Στην Οδησσό οι Γραικοί αναγνωρίζοντας τα προτερήματα του θεάτρου παράστησαν διάφορα δράματα στη νεοτέρα γραικική γλώσσα. Αναφέρει ότι τις παραστάσεις «Θερμοπύλες» και «Φιλοκτήτης» τις παρακολούθησαν με δάκρυα χαράς οι ομογενείς, οι οποίοι παρουσιάσθηκαν στο Γραικικό θέατρο της Οδησσού.\nΣτις 20 Ιουνίου 1818 ο Λασσάνης επισκέπτεται τη Μόσχα. Στέλνει επιστολή στο φίλο του Γεώργιο Παπα-Λαζάρου κάτοικο Πέστης Ουγγαρίας (ομογενής από Βέροια). Του γνωστοποιεί τα παρακάτω.(22 \_70) « Οι μικρές προσφορές ομογενών προς τύπωση βιβλίων και φειδωλές ελεημοσύνες προς διερχομένους απόρους ομογενείς, όταν γίνονται από ανθρώπους με μικρό εισόδημα αποτελούν ευεργεσία μεγαλότατη. Για την ίδια προσφορά από ευκατάστατους ομογενείς δεν μπορούν να θεωρηθούν ευεργέτες». Χρησιμοποιεί αποσπάσματα της Αγίας Γραφής σχετικά με τους πλουσίους, για να τεκμηριώσει τις θέσεις του.\nΕξυμνεί τη φιλοπατρία των Ζωσιμάδων. Αναφέρει ότι οι Ζωσιμάδες «επειδή δεν ήθελαν να βλέπουν την πατρίδα σ’ αυτή τη ζοφερή κατάσταση ανήγειραν στα Ιωάννινα σχολείο λαμπρότατο με βιβλιοθήκη, ορφανοτροφείο κι ανέλαβαν να πληρώνουν τους δασκάλους και τα σιτηρέσια των φτωχών και επιμελών μαθητών. Εκδώσανε και μοίρασαν δωρεά προς τους ομογενείς κοινωφελέστατα βιβλία».\nΗ αυτοκράτειρα της Ρωσίας Μαρία όταν επισκέφθηκε το Γραικικό μοναστήρι ευχαρίστησε το Ζώη Ζωσιμά λέγοντας: «Κύριε Ζωσιμά οι ευεργεσίες που καθημερινά κάμνετε στους ομογενείς σας και στο γένος των Ρώσων είναι σε μένα και στον αυτοκράτορα γνωστές. Εξακολουθείτε το θεάρεστο τούτο έργο. Προς τους ομογενείς είπε. Τον άνδρα τούτο, ω Γραικοί, πρέπει να σέβεστε και να τον θεωρείτε ως καύχημα του Γένους».\nΓεμάτος συναίσθημα και αξίες ο Λασσάνης συνεχίζει. Οι μονάρχες της Ευρώπης βραβεύουν τους ευεργέτες της ανθρωπότητας, δίνουν αξιώματα και παράσημα σ’ αυτούς που γνωρίζουν να εκπληρώνουν προς την πατρίδα τα ιερά χρέη. Τιμά ο Λασσάνης τους πλουσίους που δε χρησιμοποιούν τον πλούτο για να εκπληρώσουν αισχρές επιθυμίες, αλλά τον χρησιμοποιούν για να ωφελήσουν το γένος και την ανθρωπότητα. Τους πλουσίους χωρίς κοινωνική προσφορά τους αποκαλεί ηλιθίους κι αναίσθητους.\nΟ Λασσάνης Φιλικός\nΜεταβαίνει στη Ρωσία το 1818 και γίνεται μέλος της φιλικής εταιρείας, της επαναστατικής συνωμοτικής οργάνωσης που ετοίμασε την επανάσταση του Γένους. Μυήθηκε από το Νικόλαο Γαλάτη (κατά το Φιλήμονα) ο οποίος λίγους μήνες αργότερα θεωρήθηκε ύποπτος και κατά διαταγή των φιλικών δολοφονήθηκε. (23\_16) Ο Βαλέριος Μέξας δημοσίευσε κατάλογο φιλικών έχοντας ως πηγή το αρχείο του Σέκερη. Εκεί αναφέρεται ως κατηχητής του Λασσάνη ο Κωνστ. Πεντεδέκας (έμπορος από τα Ιωάννινα). Συγκεκριμένα αναφέρει. «Γεώργιος Ιωάννη Λασσάνης. Από την Κοζάνη της Μακεδονίας. Σπουδαίος. Χρόνων 25. Δια Κωνσταντίνου Χριστοδ. Πεντεδέκα Φλ.30 α΄Μαρτίου 1818.» Το «Σπουδαίος, είναι στη θέση όπου αναφέρεται το επάγγελμα, όρος λογιοτατίστικος σημαίνει δάσκαλος ή άνθρωπος των γραμμάτων (25\_159). Ακόμα ο τίτλος «Σπουδαίος» δείχνει το πόσο εκτιμούσε η Αρχή την προσωπικότητα του Λασσάνη. Στον κατάλογο των φιλικών του Σέκερη που περιελάμβανε 541 φιλικούς μόνο δύο είχαν τίτλους ο Λασσάνης ως «Σπουδαίος» κι ο Παναγιωτάκης Α.Ζαΐμης ως «ευγενής». (60\_208).Φλωριά είναι η οικονομική συνδρομή που πλήρωσε. Ο Α. Παπαδόπουλος –Βρετός εις την « Νεοελληνική φιλολογία» δημοσίευσε, ζώντος του Γ. Λασσάνη, ότι στη φιλική εταιρία μυήθηκε το 1816.(35 \_207)\nΤο 1818, ως απεσταλμένος της Φιλικής Εταιρείας, διδάσκει στην Οδησσό της Ρωσίας παρά της Ελληνικής σχολής. Στην πραγματικότητα στάλθηκε στην Οδησσό να στρατολογήσει νέους για τον ιερό σκοπό της επανάστασης και απελευθέρωσης της πατρίδας. Γράφει πατριωτικά ποιήματα, οργανώνει διαλέξεις προς τους Έλληνες της Ευρώπης, αρθρογραφεί, αγωνιά για τη σκλαβωμένη πατρίδα του, ανυπομονεί να τη δει ελεύθερη.\nΗ θεατρική του δράση.\nΣτις 15 Φεβρουαρίου 1819 ανεβαίνει στο γραικικό θέατρο της Οδησσού το έργο του Λασσάνη « Η Ελλάς και ο Ξένος». Παραποιεί το όνομά του για δευτέρα φορά προς το αρχαιοπρεπέστερο Γοργίδα Λυσανίου. (Γεώργιος-Γοργίας)\nΤα πρόσωπα του έργου είναι τρία. Το ρόλο «Ελλάς» τον υποδύεται ο Ζακύνθιος Γεώργιος Αβραμιώτης. Ο Λασσάνης ερμηνεύει το ρόλο «Περιηγητής», Ρώσο θαυμαστή του αρχαίου ελληνικού πολιτισμού. Το ρόλο «Ερμής» υποδύεται ο Ιθακήσιος Σπυρίδων Δρακούλης, ο μετέπειτα εκατόνταρχος του ιερού Λόχου, ο οποίος μαχόμενος έπεσε στη μάχη του Δραγατσανίου.\nΑποσπάσματα του έργου που εμψύχωσαν και διαφώτισαν το γένος.\nΠεριηγητής: Ω! δυστυχής Ελλάς. …Αν οίκοθεν δεν έχεις καμία βοήθεια, αν τους τρόπους δεν έχεις ισχυρούς, πώς δεν προστρέχεις εις τους ξένους;\nΌλοι σε χρεωστούν μυρίας χαρίτας. …\nΕλλάς: Ποσάκις δεν επεχείρησαν να με βοηθήσωσι! Αλλά το τέλος ποίον; Πληγαί σκληρότεραι! Και διατί; Διότι ποτέ ξένος δεν βοηθεί ξένον, εάν δεν ελπίζει κέρδη μεγάλα.\nΕλλάς: (Για τους ευεργέτες του Έθνους) Αυτοί ανεγείρουν παιδευτήρια, εις τα οποία αι ψυχαί των νέων οδηγούνται εις την αρετή και την φιλοπατρία …\nΑυτοί μη φειδόμενοι αδράς δαπάνας στέλλουν εις την σοφή Ευρώπη νέους, δια ν’απανθήσωσιν εκεί ως αι μέλισσαι τα ωφέλιμα των μαθημάτων και να τα μεταδώσουν εις τους ομογενείς των!\nΑυτοί καταβάλλουν μεγάλας χρηματικάς ποσότητας προς τύπωσιν κοινωφελών βιβλίων δια να εξαπλωθώσι τα ευεργετικά της σοφίας φώτα εις τους συναδέλφους των. (η οικογένεια Τακιατζή από Κοζάνη χρηματοδότησε εκδόσεις λογίων Κοζανιτών) Αυτοί αγωνίζονται να συστήσωσι και θέατρο όπου παρασταίνομε.\nΕλλάς: Ο πλούτος τότε μόνο είναι κτήμα αγαθόν, οπόταν ο έχων αυτόν, τον μεταχειρίζεται φρονίμως. Τουναντίον δε, γίνεται τερατόμορφον άγριο θηρίο και πρώτον τον έχοντα κατασπαράττει. Η μόνη αθάνατος δόξα είναι η αρετή. Η μεγίστη δε αρετή είναι η φιλοπατρία\nΕρμής: Θάρσει, ω Ελλάς! Οι Θεοί εισήκουσαν τας δεήσεις σου.\nΓνωρίζεται με το Νικόλαο Υψηλάντη το Νοέμβριο του 1819. Δημιουργεί ομάδα νέων ελλήνων φοιτητών, που τάσσεται άμεσα στην κατάλυση του τουρκικού ζυγού. (29\_12) Η ομάδα αποτελεί τη μαγιά του Ιερού Λόχου η οποία αναφέρεται στο θεατρικό του έργο «Η Ελλάς και ο Ξένος». « Κι ο μεν Πελοπίδας κατέγραψεν όσους βρήκε μεταξύ των φυγάδων. Ο δε Γοργίδας (Λασσάνης) κατέγραψε όσους εγνώριζε αξίους εις την πόλιν και ούτως συνεστήθη ο ιερός εκείνος λόχος». (στίχοι 361-365)\nΣτις 22 Φεβρουαρίου 1819 ο Θεοχάρης Κληματιώτης από την Οδησσό γράφει στη Βιέννη στο φίλο του Δροσινό.(35\_17) «… Τον κ. Λασσάνη ίσως τον εγνώρισες αυτού και προσωπικώς. Είναι νέος αξιοτίμητος και αξιοαγάπητος δια την παιδεία του και τα πατριωτικά του αισθήματα. Ούτος ήλθε εδώ το περασμένο φθινόπωρο με σκοπό να κατέβει στη φίλη πατρίδα αλλά από διάφορες περιστάσεις έμενε εδώ και συνέγραψε το σύγγραμμα Ελλάς και ο Ξένος».\nΤο θεατρικό έργο του Λασσάνη Αρμόδιος και Αριστογείτων παίχτηκε στην Οδησσό της Ρωσίας τον Ιανουάριο του 1919\nΔάσκαλος στην Οδησσό. Οργανωτής της Επανάστασης του Γένους\nΣτις 27 Ιανουαρίου 1820 προσλαμβάνεται στην Ελληνοεμπορική σχολή της Οδησσού με τριετή σύμβαση, ως δάσκαλος. Εισάγει την αλληλοδιδακτική μέθοδο σύμφωνα με την οποία ταλαντούχοι μαθητές μεγάλων τάξεων διδάσκουν σε μαθητές μικρότερων τάξεων με επίβλεψη των δασκάλων.\nΣκοπός του ήταν να ανυψώσει το εθνικό φρόνημα των συμπατριωτών του, να τους εμπνεύσει την αισιοδοξία ότι μπορούν να πετύχουν την ελευθερία. Χρησιμοποιεί ως μέσα τη διδασκαλία, το κήρυγμα, άρθρα σε εφημερίδες, επιστολές σε δραστήριους φιλογενείς έλληνες, συγγραφή και ανέβασμα πατριωτικών θεατρικών έργων. Ο ίδιος συμμετέχει ως ηθοποιός της ερασιτεχνικής σκηνής. Στη σχολή φοιτούσαν 140 μαθητές.\nΣτην Οδησσό ακόμα ήταν επικεφαλής ομάδας εταιριστών της Φιλικής Εταιρείας. Ο όμιλος αυτός ερέθισε τους φιλικούς της Κωνσταντινούπολης. Το Λασσάνη τον κατηγορούσαν ως ραδιούργο και ήταν οργισμένοι για την ηγετική του συμπεριφορά. Σύμφωνα με το Νικόλαο Υψηλάντη κινδύνευσε η ζωή του. Υπήρξε υπέρμαχος της αμέσου επαναστατικής δράσεως. Ήταν ζωηρός, ενθουσιώδης, ανήσυχος, ενοχλούσε πολλούς η συμπεριφορά του, γι’ αυτό πίστευαν ότι η τακτική του έβλαπτε παρά ωφελούσε την εθνική υπόθεση. Αποκλείσθηκε από τα ανώτατα αξιώματα της φιλικής εταιρείας. Αποκαταστάθηκε και έλαβε ηγετικό ρόλο κατά την ανάληψη της αρχηγίας από τον Αλέξανδριο Υψηλάντη.(35 \_17)\nΤο Μάιο του 1820 με επιστολή του, μετά από απόφαση των φιλικών, καλεί τον αρχηγό της Φιλικής Εταιρείας (ανάληψη αρχηγίας 12-4-1820) Αλέξανδρο Υψηλάντη να μεταβεί στην πόλη της Οδησσού, για να συζητήσουν τα εθνικά θέματα. Συγκεκριμένα για να διευθετήσουν την ανωμαλία που επικρατούσε στους κόλπους της φιλικής εταιρίας.(35 \_223)\nΚατά την πενηνταήμερη παραμονή του αρχηγού των Φιλικών, κατά τον μήνα Αύγουστο, ο Λασσάνης συνδέθηκε με ισχυρή φιλία και διορίσθηκε γραμματέας και εντολοδόχος του Υψηλάντη.\nΥψηλάντης-Λασσάνης προετοιμάζουν την Επανάσταση.\nΤον Αύγουστο του 1820 παραιτείται από τα διδασκαλικά καθήκοντα του ελληνικού σχολείου της Οδησσού. Αφοσιώνεται ολότελα στο έργο της Φιλικής Εταιρείας. Οργανώνει την επανάσταση του Γένους.\nΤον Οκτώβριο του1820 ο Υψηλάντης, με το Λασσάνη ως γραμματέα, μεταβαίνει στο Ισμαήλ της Βεσσαραβίας (Ρωσικό έδαφος). Εκεί γίνεται σύσκεψη των Φιλικών. Συμμετέχουν πολλοί φιλικοί, μεταξύ αυτών ο Παπαφλέσσας, ο Ξάνθος, ο Περαιβός.(24 \_58)\nΣυντάσσει προκήρυξη προς τους θαλασσινούς πλοιάρχους την οποία υπέγραψε ο Υψηλάντης.\n« Γενναίοι πλοίαρχοι της Ελλάδος. Συμπατριώται\n…Η δική σας αφοβία και ευτολμία αποκατάστησαν το ελληνικόν όνομα σεβαστόν εις όλον τον κόσμο. … Η ομόνοια είναι η μόνη ζωογόνος ψυχή, η μόνη ακαταμάχητος δύναμις οποιασδήποτε κοινωνίας. Προσπαθήσατε να εφωδιάζητε τα καράβια σας μικρά είτε μεγάλα, με όσα δύναστε πολεμικά εφόδια …μπαρούτι, κανόνια, βόλια».\nΟ Λασσάνης σε άλλη προκήρυξη προς τους Αρχιερείς, άρχοντας, προύχοντας του Αιγαίου πελάγους γράφει: «Ποτέ ξένος δεν βοηθεί ξένον εάν δεν ελπίζει κέρδη μεγάλα».\nΣύμφωνα με χειρόγραφο που βρέθηκε στην Εθνική βιβλιοθήκη είχε αποφασισθεί ο Λασσάνης να κατέβει στη Μακεδονία για να οργανώσει τα τμήματα της Φιλικής Εταιρείας, να προετοιμάσει το έδαφος για επαναστατική δράση και να προπορευθεί του Αλέξανδρου Υψηλάντη. Χαρακτηριστική είναι η επιστολή του οπλαρχηγού Ναούμη Παναγιώτη, φιλικού από την Έδεσσα προς το Λασσάνη.\nΑγαπητέ φίλε κύριε Γεώργιε Λασσάνη.\nΚισνόβι (Ρωσίας) 24 10βρίου 1820\n«Έμαθον ότι εκδίδεις ελληνική αρχαιολογία και ότι μελετάς να ταξιδεύσεις εις την φιλτάτην μας πατρίδα δια να θεωρήσεις και να περιγράψεις όσα ερείπια σώζονται διασκορπισμένα εδώ κι εκεί. Αλλά επειδή εις τας παρούσας περιστάσεις, είναι κίνδυνος να ταξιδεύει κάποιος χωρίς συνοδεία… αποφασίζω να σε συνοδεύσω με τριακόσια παλικάρια μου τα οποία εγώ συνάξω οπόταν το αποφασίσετε». Αργότερα το σχέδιο τροποποιήθηκε, ματαιώθηκε κάθοδος του Λασσάνη και Υψηλάντη στην Ελλάδα, γιατί ήταν απαραίτητη η παρουσία τους στη Μολδαβία.\nΤο Δεκέμβριο του 1820 ο Λασσάνης με διαταγή του Υψηλάντη μεταβαίνει στο Ιάσιο της Μολδαβίας. Συναντάται με τον έλληνα ηγεμόνα Μιχαήλ Σούτσο και διαπραγματεύεται το χρόνο και τα πρακτικά ζητήματα της οργάνωσης του επαναστατικού κινήματος. Ήρθε σε προστριβές με τον ηγεμόνα. Ο Λασσάνης ζητά να του επιτραπεί να οργανώσει επαναστατικά σώματα που θα απαρτιζόταν από τη φρουρά του ηγεμόνα και τους εκεί εγκαταστημένους Έλληνες. Μετά από επίμονες διαβουλεύσεις κατορθώνει να οργανώσει καπετανάτα στη Βλαχία (Ρουμανία) τα οποία απαρτίζονταν από ενθουσιώδεις Έλληνες πατριώτες. Δίδει προτεραιότητα στην πειθαρχία των στρατιωτικών σωμάτων γι’ αυτό συντάσσει στρατιωτική ποινική νομοθεσία.(24\_59)\n«Κάθε στρατιώτης, στρατηγός και πολεμικός άνθρωπος πρέπει να υποτάσσηται άφωνος,… εις κάθε καιρό και περίστασιν εις τον ανώτερό του, να φέρεται προς αυτόν με σέβας και να εκτελεί τας προσταγάς του με κάθε προθυμία και ταχύτητα. Όποιος αθετήσει τούτο το νόμο να παιδεύεται ως εχθρός της πατρίδος, δηλαδή με θάνατο.\nΌποιος αφήσει τη σημαία του ή το τάγμα του και φεύγει να αατιμάζεται πρώτον έμπροσθεν του στρατεύματος ως ανάξιος της τιμής να δουλεύει την Πατρίδα και έπειτα να κηρύσσεται ως άτιμος άνθρωπος εις όλον το Γένος, να μη αναλαμβάνει την τιμή ποτέ…».\nΗ Επανάσταση στη Μολδοβλαχία.\nΣτις 24 Φεβρουαρίου 1821 κηρύσσεται η επανάσταση στις παραδουνάβιες ηγεμονίες. Αρχηγός ο Αλέξανδρος Υψηλάντης έχοντας ως υπασπιστή του τον Κοζανίτη Γεώργιο Λασσάνη. Λίγες μέρες πριν την επανάσταση σε σύσκεψη που έγινε στην οικία του Υψηλάντη γράφτηκε η προκήρυξη του αγώνα. «Μάχου υπέρ πίστεως και πατρίδος». Ο Λασσάνης σκεπτόταν και υπαγόρευε, ο Τυπάλδος έγραφε.\nΟ Αλέξανδρος Υψηλάντης ζητά από το Λασσάνη να διαβάσει το κήρυγμα. « Ο Λασσάνης αναγινώσκει παλλόμενος από συγκίνηση και δάκρυα χαράς πλημμυρίζουν τους οφθαλμούς του».\nΟ Υψηλάντης στις 9 Απριλίου 1821 από την κωμόπολη Τυργόβιστο της Βλαχίας (Ρουμανίας) συστήνει το Γενικόν Βουλευτήριον που θα εξετάζει τις πολιτικές, πολεμικές υποθέσεις. Κυρίως να προμηθεύει το στρατό με τα απαραίτητα και να φροντίζει για το στρατιωτικό νοσοκομείο. Ο Λασσάνης ορίζεται Αρχιγραμματέας (37\_Τ.ΙΒ σ. 41, Αλεξ. Δεσποτόπουλος)\nΟ Λασσάνης στις 20 Μαΐου 1821από το Γενικό Στρατόπεδο του Τυργόβιστου Μολδοβλαχίας συντάσσει αίτηση προς τον αυτοκράτορα της Ρωσίας στην οποία τονίζεται η ηθική υποχρέωση της Ρωσίας να σώσει τους ομόδοξους Έλληνες.(37\_Τ.ΙΒ σ.49)\n« Κραταιώτατε και Χριστιανικότατε Αυτοκράτωρ!\n… Βλέποντας, ότι η Δακία και Μολδαβία μυριοτρόπως κατασπαράττονται, ότι η θρησκεία πάσχει τα μέγιστα, οι έξοχοι υπουργοί της βαρέως και απανθρώπως φονεύονται, οι αδελφοί μας Χριστιανοί ανηλεώς και τουρκικώς κατασφάζονται, αι δε αθώαι γυναίκες με τα θηλάζοντα νήπια και τα ανήλικα βρέφη των βασανιζόμεναι βιάζονται να αρνούνται τον θεάνθρωπον Ιησούν…\nΓενναίε και δίκαιε βασιλεύ. Το έθνος έλαβε απελπισμένον τα όπλα. Η ευτυχής ή δυστυχής έκβασις του μεγάλου τούτου και τολμηροτάτου επιχειρήματος θέλει φέρει την ευτυχία ή τον άφευκτο όλεθρόν του…\nΚραταιότατε αυτοκράτωρ! Μη θελήσεις αφανισθώμεν από τον αριθμόν των της Ευρώπης εθνών. …\nΟι αρχηγοί των οπλισμένων χριστιανικών Γραικικών δυνάμεων εις Δακία και Μολδαβία».\nΑκολουθούν 32 ονόματα οπλαρχηγών. Ο Λασσάνης υπογράφει δεύτερος. Ο Αλέξανδρος Υψηλάντης και οι αδελφοί του δεν υπέγραψαν την αίτηση. Το ρωσικό καθεστώς τους είχε αποκηρύξει.\nΟ Λασσάνης ως χιλίαρχος του ιερού λόχου αποτελούμενος από 300 νέους φοιτητές απειροπόλεμους διαλύθηκε ολοκληρωτικώς στη μάχη του Δραγατσανίου στις 7 Ιουνίου 1821.\nΜετά τη διάλυση του στρατεύματος Υψηλάντη ο χιλίαρχος Ιωάννης Κολοκοτρώνης με τους 275 στρατιώτες του εγκαταλείπει τη Βλαχία. Διασχίζει τη Βαλκανική δίδοντας συνεχείς μάχες. Φτάνει στην Πελοπόννησο με 100 στρατιώτες στα μέσα Αυγούστου και παίρνει μέρος στην άλωση της Τριπολιτσάς.\nΟ αγώνας στη Μολδαβία συνεχίστηκε μέχρι τις 23 Σεπτεμβρίου 1821 με τους επίλεκτους πολεμιστές του Ιωάννη Φαρμάκη από τη Βλάστη Κοζάνης και από το Γεωργάκη Ολύμπιο από το Λιβάδι Ελασσόνας.\nΟ Υψηλάντης με το Λασσάνη περνούν σε αυστριακό έδαφος. Οι Αυστριακοί αθετούν τη συμφωνία. Δεν τους επιτρέπουν να κατέλθουν στην επαναστατημένη πατρίδα. Τους φυλακίζουν για επτά έτη ως πολιτικούς αιχμαλώτους. (1821-1823 φρούριο munkacs, 1823-1827 φρούριο Theresientadt)\nΜέσα από τη φυλακή γράφει πατριωτικά ποιήματα. Ο διοικητής του φρουρίου γράφει για το Λασσάνη. «Γεώργιος Λασσάνης, γεννημένος στον Όλυμπο στην Ελλάδα, 33 ετών, ορθόδοξος, άγαμος, κοντός, ωοειδές πρόσωπο, μαύρα μαλλιά, μαύρα μάτια και φρύδια, γαμψή μύτη, μικρό στόμα, μακρύ πηγούνι, με κομμένη γενειάδα και καγκελωτό μουστάκι, μιλεί ελληνικά, γαλλικά, γερμανικά και ιταλικά».(36\_21) Με παρέμβαση του τσάρου Νικολάου Α΄ αποφυλακίζεται κι ακολουθεί τον Υψηλάντη στη Βιέννη ως το θάνατό του.\nΦυλακή (στίχοι 75)\nΑναφέρεται στις δύσκολες συνθήκες διαβίωσης.\n«Εγείρομαι και παρευθύς με περιτριγυρίζουν\nΕκατοντάδες φάλαγγες συλλογισμών αγρίων\nκαι το μικρόν λυχνάριον ο μόνος σύντροφός μου.\n…Αλλά, εις τι οι πόδες μου σκοντάπτουν; Α! τι βλέπω\nκρικέλα σιδερένια στη γη στερεωμένη …..».\nΛύρα (στίχοι 56)\nΗ λύρα του προσφέρει παρηγοριά, του κρατά συντροφιά στην πολύχρονη, άδικη φυλάκισή του. Ο αγώνας για πολιτική ελευθερία ποτέ δεν πρέπει να ποινικοποιείται.\n«Ελθέ εκ νέου, λύρα μου μετά τοσαύτη παύσιν\nελθέ και τόνους άρχισε μελωδικούς να δίδεις\nεις τας κραυγάς του Άρεως εις την κλαγγήν των όπλων\nαμελημένη λύρα μου σε είχα παραιτήσει\nΌλυμπος (στίχοι 226)\nΟι βουνοκορφές, τα ψηλά βουνά κατά τα χρόνια της σκλαβιάς υπήρξαν οι ελεύθερες περιοχές των Ελλήνων. Αυτές τις αδούλωτες περιοχές εξυμνεί ο ποιητής.\n«Εγώμ’ ο γερο Όλυμπος στον κόσμο ξακουσμένος!\nΤούρκος από τας βρύσεις μου ποτέ δεν εποτίστη.\nποτέ, ποτέ δεν ίδρωσαν εις τον ανήφορό μου\nποτέ δεν τον εδρόσισεν ο ίσκιος των κλαδιών μου.\nΚλεφτόπουλα ανίκητα, ανδρεία παλικάρια\nτον καθαρόν κι ελεύθερον αέρα αναπνέουν.\nΚι ενόσω ζουν, δεν προσκυνούν Πασάν ή και Βεζύρη\nΠασάν αυτάχουν το σπαθί βεζύρη το τουφέκι.\nΓειά σου και χαρά σου Όλυμπε στον κόσμο ξακουσμένε!\nΤο γάλα σου μ’ ανέθρεψε, το μαύρο σου ψωμίον,\nκι ο καθαρός κι ελεύθερος αέρας σου θα βράζει\nαιώνια αμόλυντος βαθιά εις την καρδιά μου!».\nΠρώτος ενθουσιασμός των Ελλήνων (στίχοι 231)\nΟ απελευθερωτικός αγώνας αρχίζει. Οι πρώτες επιτυχίες ενθουσιάζουν τους Έλληνες. Ο ίδιος εμποδισμένος στην αυστριακή φυλακή δεν μπορεί να ξεχρεώσει το ιερό χρέος προς την πατρίδα.\n«Εδώ ο αργυρόμαλλος φιλόστοργος πατέρας\nμε φίλημ’ αξεκόλλητον- το τελευταίο ίσως\nτο ευλογεί και με χαρά στον πόλεμο το στέλνει\nκι ευθύς κι αυτός ο ίδιος ζηλεύει τον υιόν του.\nΤι καρτερώ; Δυο βήματα μου μένουν ως τον τάφο\nας πέσω καν σαν ήρωας! λησμόνησε το γήρας,\nτα νιάτα ενθυμήθηκε και δράχνει το τουφέκι.\nΕκεί εγλυκοφίλησε τη σύζυγο ο άνδρας\nκι εζώσθη το σπαθίον του- Μη κλαίεις ακριβή μου!\nΖωήν, ζωήν ευδαίμονα το αίμα μου θα φέρει».\nΔιχόνοια των Ελλήνων (στίχοι 41)\nΜετά από τέσσερα χρόνια αγώνα στην επαναστατημένη Ελλάδα ξεσπά εμφύλιος πόλεμος. Έλληνες εναντίον Ελλήνων. Αγωνιστές αλληλοσκοτώνονται, φυλακίζονται.\n«…Τι καρτερείτε Έλληνες! αι αλυσίδες να τες!\nΣτον τράχηλόν σας κρέμονται. Καιρός ολίγος μένει.\nΠαύσατε, λησμονήσατε, τας έχθρας σας τα πάθη.\nΔεθήτε με τον ιερόν δεσμό της ομονοίας\nκι εις την Εθνοσυνέλευσιν, εις την Κυβέρνησίν μας\nπροσκολληθείτε όλοι σας μ’ ειλικρινή καρδία.\nΤίτλοι κι αξίαι άχρηστοι, ξηραί ονομασίαι\nΜη σας αποπλανεύσωσι με την ψευδή των λάμψιν.\n«Πατρίδας ελευθερωτής» να τίτλος! Να αξία.\nΚι αυτόν να αποκτήσετε αγωνισθήτε όλοι».\nΕις το Μεσολόγγι (στίχοι 137)\nΟι ελεύθεροι πολιορκημένοι του Μεσολογγίου εμπνέουν το Λασσάνη. Οι Μεσολογγίτες δεν έπεσαν από το σιδερένιο κλοιό των αντιπάλων, από τις υπέρτερες στρατιωτικές δυνάμεις αλλά από την πείνα, όπως το περιγράφει στο ποίημά του.\n«Προσφέρουν τους ξηρούς μαστούς εις τα κλαίοντα βρέφη\nΚαι άχ! Εις τας αγκάλας των τα βλέπουν ξεψυχώντα.\nΑι χείρες των παλικαριών σχεδόν εκνευρωθείσαι\nΜόλις ακόμη δύνανται τα όπλα να βαστάξουν.\nΣτην θάλασσα και εις τα βουνά τα όμματά των στρέφουν\nΠού είσθε φίλοι, Έλληνες, ομογενείς, αδέλφια!\nΠού είσθε εξαπτέρυγα, σταυραετοί βουνίσιοι\nκαι σεις πτηνά θαλασσινά με τας λευκάς πτερύγας!\n…Βοήθεια δεν θέλομε, ψωμί! Ψωμί! Ζητούμεν»\nΓια το φάσμα της πείνας των Μεσολογγιτών γράφει κι ο εθνικός μας ποιητής Διονύσιος Σολωμός.\n« Άκρα του τάφου σιωπή στον κάμπο βασιλεύει\nλαλεί πουλί, παίρνει σπυρί κι η μάνα το ζηλεύει».\nΩδή εις την Ελευθερίαν (στίχοι 130)\n«Όμως-τι έκρηξιν μέσα στα σκότη\nΒλέπω; Ναι. Έλληνες συμπατριώται!\nΗ πολυπόθητη Ελευθερία\nΟίκημα άξιον τέλος ευρίσκει\nΕις τας καρδίας μας. Να πώς σκορπίζει\nΤ’ άψυχα φάσματα της τυραννίας!».\nΤο Κλεφτόπωλον (στίχοι 702)\nΤραγούδιον Ι (Παραθέτει τα κριτήρια επιλογής κλεφτών-αγωνιστών του γένους)\n«Οι Κλέφτες ημείς είμεθα παιδιά ελευθερίας,\nΧαράτσι δεν πληρώνομεν, Αγάν δεν προσκυνούμεν\n…Εσείς ωρέ Μαυρόμοιροι! ωρέ Χαρατσωμένοι!\nΣαν ζώα χαμοσύρεσθε, ποδιάς φιλείτε Τούρκων,\nεις τον λαιμόν σας κρέμεται πασ’ ώραν το σπαθί των.\nΣας σφάζουν σας σκοτώνουσι χωρίς κανέναν Νόμον\n… Ελεύθεροι ή θάνατος το σύνθημά μας είναι.\n…Με τους κινδύνους παίζομεν, εις τους κινδύνους ζώμεν,\nπαντού μαζί μας φέρομεν και την ελευθερίαν\nπαντού μας συντροφεύουσι Χαρά και Ευθυμία.\nΟ άφοβος κι ελεύθερος τον Κόσμον Προίκαν έχει!\n… Κανέναν δε δεχόμεθα ευθύς σαν παλικάρι\nαν πρώτα δεν γνωρίσωμε την αξιότητά του,\nτας δοκιμάς μας έχομεν, και αν δεν τας περάσει\nκατόπιν μας αρχάριος ν’ ακολουθεί την χρεία\nκαι το ασκί να κουβαλεί ωσού να συνηθίσει\nΑλάνθαστον το μάτι του, του ελαφιού ποδάρι,\nτου ζαρκαδίου πήδημα, καρδιά σαν λεοντάρι,\nΑυτά τα προτερήματα το παλικάρι έχει».\nΠοιήματα για τους Κοζανίτες κλεφταρματολούς\nΣ’ αυτό το ποίημα ο Λασσάνης αναφέρεται στον καπετάνιο θείο του Πρασινο-Νικόλα και στα παλικάρια του στον Καλιανιώτη Τήνα και τον Κοζανίτη Σαλβέρα. Ποιήματα που έχουν σχέση με την τοπική ιστορία με τον τοπικό κλεφταρματολισμό της περιοχής.\n« Αυτού ο Καπιτάνος των ο Πρασινο-Νικόλας\nτο σταυροπόδι κάθεται επάνω εις τα χόρτα.\nΚαι βλέμματα ακίνητα κατεβασμένα φρύδια,\nρυτιδωμένον μέτωπον και συσφιγμένα χείλη.\nΠροδίδουν, ότ’ ευρίσκεται εις συλλογήν βαθείαν\n… Κατόπιν εβγαίνει δεύτερον ο Καλλιανιώτης Τήνας\nεξάκουστος τα ελάφια να φθάν’ εις το ποδάρι\nμακράν από την πατρίδα του σχεδόν ως μίαν ώραν\nσιμά στον Αλιάκμονα –τ’ ορμητικόν ποτάμι-\nτο Μοναστήρι ευρίσκεται της Αγια-Τριάδος\nκι αυτού εις της ανοίξεως τας δροσεράς ημέρας\nελάφι εσυνήθιζεν πωρνόν να κατεβαίνει\nνα προσκυνεί τον ήλιον να πίνει βρυσονέρι.\nΟ Τήνας πιάνει στοίχημα με άλλους ομηλίκους,\nτο καρτερεί, να! έρχεται, ευθύς εμπρός το βάνει\nτο φθάν’ και τη μαχαίρα του εις τα πλευρά του χώνει.\n… Και τέταρτος επήδησεν ο Χρίστος ο Σαλβέρας\nκοντός, σφικτός, φαρδύπλατος, εις τους σαράντα γύρω\nκι εις την ταχυποδίαν του το καύχημα τ’ Ολύμπου.\nΑυτός εις την πανήγυριν του Αγίου Ιωάννου\nψηλά στο Ξερολίβαδον στην Βέροιαν πλησίον\nνα πιασθεί ετόλμησεν ως με τον Δελή-Δήμον.\n…Ελάτε! Και οι δυό σας να δροσισθείτε χρεία,\nμιάν Πλόσκαν Κοζανίτικον, μοσχάτον ηλιασμένον,\nφυλάγω σαν αγίασμα δια καιρόν ανάγκης,\nελάτε τας δυνάμεις σας αυτό σας ξαναδίδει\nεπάνω εις τον ίδρωτα νερόν, μας φαρμακώνει».\nΤο Κλεφτόπωλον ΙΙ (στίχοι 720)\n« να! Η επιθυμία μου, να! Πλέον εκπληρώθη\nλαμπρόν μ’ ανοίχθη στάδιον εις όλην την ζωή μου,\nελεύθερον Κλεφτόπουλον να γίνω αξιώθην\nτα ίχνη σου πατέρα μου! Τα ίχνη σου βαδίζω\nκαι οδηγόν το πνεύμα σου εις όλα μου θα έχω!\nΑρχάριος δεν έγινα να χάσω τον καιρόν μου;\nΕυθύς με βρήκαν άξιον να γίνω Παλικάρι.\n…-Τι; λέγουν τον σκυλότουρκον να περιποιηθώμεν;\nΠοτέ! ποτέ! αδύνατον! Θεός να μας φυλάξει.\nΑρκεί ότι είναι άνθρωπος ότι είναι εις ανάγκην!\nΒοήθησε τον δυστυχή. Χριστιανός ή Τούρκος\nΜην ερωτάς! εφώναξεν ο Νίκος θυμωμένος\nΕγώμαι παλικάριον του Πρασινο-Νικόλα\nκι αν ίσως το παραμικρόν ο ξένος κακοπάθειε\nεσύ με το κεφάλι σου απόκριαν θα δώσεις.\n…Νόμους γραμμένους εις χαρτί ο κλέφτης δεν γνωρίζει\nβαθιά εις την καρδιά του τους έχει εγχαραγμένους.\nΚαι άκουσε:Ομόνοια κι αδελφική αγάπη.\nΠρος όλους τους συντρόφους σου και εις τον Καπιτάνον\nτας προσταγάς υπακοήν χωρίς αιτιολογίαν.\nΈχθραν και μίσος άσπονδον προς όλους τους απίστους\nκι ακόμη μεγαλύτερον προς τους ομογενείς μας\nόσα αχρεία όργανα γίνονται των τυράννων\nκαι κατατρώγουν τον ραγιάν σαν λυσσασμένοι λύκοι\nΣέβας εις πάντα άοπλον και εις τους οδοιπόρους\nκαι εις τον κατατρεχάμενον χωριάτην προστασίαν\nΧριστιανήν ή Τούρκισσα γυναίκα μη σιμώσεις\nολέθριον το μίασμα αυτό παιδί μου είναι\nκι αν κρυφίως γίνεται, κρυφόν δεν μένει όμως\nΕις κάθε επιχείρημα μας φέρνει δυστυχία.\n… Ορκίζομαι ενώπιον Θεού και των ανθρώπων\nορκίζομαι ομόνοιαν κι αδελφικήν αγάπην\nΠρος όλους τους συντρόφους μου, και εις του Καπιτάνου\nτας προσταγάς υπακοήν χωρίς αιτιολογίαν».\nΘάνατος του Αλέξανδρου Υψηλάντη. 9 Ιουλίου 1828\nΟ Υψηλάντης πνέει τα λοίσθια. Ο υψηλός πυρετός δεν κατεβαίνει. Η εξάντληση αποτυπωμένη στο πρόσωπό του. Το ενδιαφέρον του για την επαναστατημένη Ελλάδα αμείωτο. Κάθε μέρα έστελνε το Λασσάνη να του φέρνει τις εφημερίδες. Χαρακτηριστικά είναι τα τελευταία λόγια του μεγάλου ήρωα. Απευθύνεται στο Λασσάνη.\n«-Τι νέα γράφουν οι εφημερίδες;\n-Γράφουν ότι ο Καποδίστριας έφτασε στη Μάλτα κι από κει φρεγάτα αγγλική θα τον μεταφέρει στην Ελλάδα\n-Δόξα σοι ο θεός, είπε.\nΈπειτα ζήτησε από το Λασσάνη να του τρίψει το χέρι του και άρχισε να απαγγέλλει με τα μάτια προς τα επάνω το Πάτερ ημών. Δεν πρόφτασε να το τελειώσει. Εξέπνευσε. Κηδεύτηκε με τη συνοδεία όλων των Ελλήνων της Βιέννης». (27\_151)\nΗ άφιξη του Λασσάνη στην Ελλάδα\nΟ Λασσάνης μετά το θάνατο του αρχηγού του και επιστήθιου φίλου του θέτει ως στόχο την άφιξή του στην Ελλάδα. Πρώτος σταθμός η Πράγα. Εκεί ερωτεύεται την Μπαρονέσα Μαριάννα Μάρκελιγικ. Στη συνέχεια παρουσιάζεται στο βασιλιά της Γερμανίας, Λουδοβίκο. Ο Λουδοβίκος, μέγας φιλέλληνας, υποστηρίζει την ελληνική ανεξαρτησία, ο ίδιος λατρεύει την ελληνική γλώσσα, επιθυμεί τα ελληνόπουλα να σπουδάσουν στη χώρα του, οι διαταγές του ήθελε να γράφονται στα ελληνικά, παραχώρησε την εκκλησία του Σωτήρος του Μονάχου στους Έλληνες. Χαίρεται που ο Λασσάνης μιλά πολύ καλά γερμανικά. Ο γιος του, Όθωνας, υπήρξε ο πρώτος βασιλιάς Ελλάδος. (περίοδος βασιλείας 1833-1862)\nΤον Ιούλιο του 1828 μέσω Γαλλίας ήλθε στην Ελλάδα. Δημοσίευσε άρθρα στις γαλλικές εφημερίδες σχετικά με το κίνημα στις ηγεμονίες. Υπεραμύνθηκε τον ηγέτη Αλέξανδρο Υψηλάντη.\nΟ Στρατάρχης Δημήτριος Υψηλάντης, αναγνωρίζοντας τις αρετές του και τις υπηρεσίες προς τον αδελφό του τον διόρισε στρατοπεδάρχη του Στρατού της Ανατολικής Ελλάδας.\nΛαμβάνει μέρος στις τελευταίες μάχες της Εθνικής ανεξαρτησίας, στη Λιβαδειά, Θήβα, Πέτρα.\nΗ τελευταία μάχη της Πέτρας. (περιοχή μεταξύ Θήβας και Λειβαδιάς)\nΤερματίστηκε ο στρατιωτικός αγώνας που άρχισε το Έθνος. Ο αδελφός του Δημήτριος Υψηλάντης μαζί με το Λασσάνη, τον Κασομούλη κι άλλους πολεμιστές έδωσε τον τελευταίο αγώνα του Έθνους στις 12-9-1829\nΟι Τούρκοι ζητούν συνθηκολόγηση. Ο Υψηλάντης ορίζει εκπροσώπους το Λασσάνη και το Φιλήμονα. (37\_Τ.ΙΒ σ.533, Στέφανος Παπαδόπουλος) Η επανάσταση του Γένους άρχισε με τον Αλέξανδρο Υψηλάντη έχοντας ως υπασπιστή του το Γεώργιο Λασσάνη στις 24 –1-1821.Τελείωσε με το Δημήτριο Υψηλάντη και το στρατοπεδάρχη της Ανατολικής Ελλάδας, Γεώργιο Λασσάνη.\nΑγωνιστής του 21-Δάσκαλος του Γένους\nΟ Λασσάνης υπήρξε χιλίαρχος του ιερού Λόχου στη μάχη του Δραγατσανίου, υπασπιστής του αρχηγού της ελληνικής επανάστασης του 1821 Αλεξάνδρου Υψηλάντη, συντάκτης της προκήρυξης της επανάστασης στις παραδουνάβιες περιοχές, στρατοπεδάρχης Ανατολικής Ελλάδας, μαχητής στις τελευταίες μάχες της επανάστασης του 1821, Θήβα, Λειβαδιά, Στεβένικο, Πέτρα.\nΠολυτάλαντος και πολυπράγμονας διακρίθηκε ως λογοτέχνης, ιατρός, ποιητής, δραματοποιός, πρωτεργάτης του νεοελληνικού θεάτρου γράφοντας ο ίδιος θεατρικά έργα και ο ίδιος στη θεατρική σκηνή υποδύεται τους ρόλους των έργων του.\nΤο θέατρό του ήταν στρατευμένο, περιείχε πολιτικά μηνύματα. Τα δύο θεατρικά του έργα ήταν αλληγορικά, προκάλεσαν ενθουσιασμό στους Έλληνες της Ευρώπης, διευκόλυναν το οργανωτικό του έργο, κι αποτέλεσαν ιδεολογικά και επαναστατικά μανιφέστα του 1821. Ο Λάζαρος Νάνος, σχολικός σύμβουλος πρωτοβάθμιας εκπαίδευσης, στη μυθιστορηματική βιογραφία Γεώργιος Λασσάνης γράφει (39\_114) «Δίνει δημόσιες διαλέξεις, δημιουργεί κύκλους φιλολογικών συζητήσεων, ξενυχτά συνθέτοντας πατριωτικά ποιήματα. Τα θεατρικά του έργα πυρπολούν τις ψυχές όσων τα παρακολουθούν και τα δάκρυα ρέουν άφθονα από τις κόγχες των ματιών εξαιτίας της βαθιάς συγκίνησης».\nΩς δάσκαλος στην ελληνική σχολή της Οδησσού, συνεργάζεται με το Γεώργιο Γεννάδιο και συντάσσουν την πεντάτομη « Στοιχειώδη εγκυκλοπαίδεια των παιδικών μαθημάτων». Ήταν ευφυέστατος, μιλούσε και έγραφε στη γαλλική, γερμανική, ρωσική γλώσσα.\nΑκόμα ήταν ικανός, τίμιος, μέγας πατριώτης, αμερόληπτος, εύχαρις, ευγενικός στα αισθήματα, πιστός στις ιδέες του, αγωνιστής, ριψοκίνδυνος, οραματιστής, είχε πλούσιο λόγο, πάντα ήταν αναγνώστης βιβλίων. Αρχικά αγωνίσθηκε με την πέννα, ξεσηκώνει, εμψυχώνει τους επαναστάτες, ο ίδιος μπαίνει επικεφαλής του ένοπλου επαναστατικού αγώνα. Αρχικός σκοπός του ήταν η επαναστατική οργάνωση της Μακεδονίας.\nΗ επίσπευση της επανάστασης του 21 οφείλεται στους μεγάλους δασκάλους του Γένους, στον Αδαμάντιο Κοραή με τις μεταφράσεις των αρχαίων, στο Ρήγα με το επαναστατικό τραγούδι., στο Λασσάνη με το θέατρο. (54\_27)\nΗ ελεύθερη πατρίδα τον τίμησε διορίζοντάς τον:\nΕπιθεωρητή του Στρατού. Πρώτο Νομάρχη Αττικής. Υπουργό των Στρατιωτικών. Υπουργό των Οικονομικών. Το 1837 ως μέλος του υπουργικού συμβουλίου πέτυχε την έκδοση διατάγματος «Περί συστάσεως ψαλτικής Σχολής» καθ’ ότι επιτελεί στον ηθικό εξευγενισμό των ανθρώπων και τον καλλωπισμό του βίου.\nΤο 1870 σε ηλικία 77 ετών αφήνει την τελευταία του πνοή. Δεν πρόλαβε να δει την πατρίδα του την Κοζάνη ελεύθερη.\nΟ ιστορικός και συμπολεμιστής Φιλήμονας περιγράφει με τα παρακάτω λόγια την κηδεία του. «Την εσπέρα της Δευτέρας προς την Τρίτη απεβίωσε εν ταις Αθήναις, μετά βραχεία νόσο ο υποστράτηγος Γ. Λασσάνης εν ηλικία υπέρ τα εβδομηκονταεπτά του έτη αλλά ακμαίας έχων προ ημερών ακόμη τας διανοητικάς και σωματικάς δυνάμεις. Υπήρξε εκ των δραστηριοτάτων προσώπων, των παρασκευασάντων και αποτελεσματικώς υπηρετησάντων το μέγα έργο της ελληνικής παλιγγενεσίας. Η κηδεία του μακαρίτου εγένετο μετά της προσηκούσης εις τον βαθμό αυτού παρατάξεως. Δεν μετήλθε την πολιτική ως επάγγελμα. Ούτε επιδίωξε τις επιδείξεις. Ουδείς εκ της αυλής ή της βασιλικής θεραπείας εφάνη παρακολουθών την κηδεία του μεγάλου πατριώτου, ουδείς εκ των αξιούντων τα πρωτεία εν τη πολιτεία».\n1.«Αρμόδιος και Αριστογείτων» τραγωδία\nΠρόσφατα εκδόθηκε από το ίδρυμα Ουράνη. Το χειρόγραφο βρίσκεται στη βουλή με σελιδαρίθμηση από το 1 –61. Κάθε σελίδα έχει 27 σειρές. Παίχτηκε στην Οδησσό στις αρχές του 1819. Τα πρόσωπα του έργου είναι: Οι τυραννοκτόνοι Αρμόδιος κι Αριστογείτονας. Η Λέαινα που κόβει τη γλώσσα για να μη μιλήσει στους βασανιστές και μαρτυρήσει τα ονόματα των τυραννοκτόνων. Ο Ίππαρχος, τύραννος των Αθηνών. Ο Κλεισθένης αυτοεξόριστος στη Θήβα.\nΜετεπαναστατικά το έργο ανεβάζεται στις 6 Αυγούστου του 1836 από την ερασιτεχνική ομάδα του Σκοντζόπουλου. Λίγες μήνες αργότερα παριστάνεται στην Ερμούπολη της Σύρου από το «θέατρο των Εθελοντών» μέσα σε αντιοθωνικό πνεύμα.\nΚλεισθένης: Ω! Αθηναίοι. Εξυπνήσατε από το βαθύ σας λήθαργο, στρέψατε τα όμματά σας προς τους ήρωάς μας. Μιμηθείτε το ευγενές παράδειγμά των, προτιμήσατε ένδοξον θάνατον, παρά άτιμον ζωή.\nΑρμόδιος: Θάνατος εις τους τυράννους.\nΑριστογείτων: Ελευθερία εις τους Αθηναίους.\nΊππαρχος (ψυχομαχών): Κατεστράφη η βασιλεία, κατεστράφη ο θρόνος. Ο Ιππίας να λάβει το σκήπτρο, ο αδελφός μου βασιλεύς.\nΓράφτηκε σε συνεργασία με το Γ. Γεννάδιο από το 1819-1821\nΑποσπάσματα αναφέρουμε στις προηγούμενες σελίδες.\nΑριστομένης και Γόργος του August Lafontain (Μόσχα 1820) Ήταν το αγαπητό ανάγνωσμα του Θεόδωρου Κολοκοτρώνη.\n5.«Η Ελλάς και ο Ξένος» Πατριωτικό θέατρο.\nΕΛΛΑΣ ΚΑΙ ΞΕΝΟΣ\nΚι εκδοθείς δι επιστασία Νικολάου Β. Γκάζη\nΕίναι χειρόγραφο, βρίσκεται στο αρχείο της Βουλής. Ασχολείται με τον όρκο των φιλικών, με το συνθηματικό αλφάβητο, με τα ψευδώνυμα των φιλικών.\n7.Στρατιωτική ιστορία (1821-1832) (44 σελίδες χειρόγραφες . (3\_ΚΤ 107)\nΣτη Στρατιωτική ιστορία ο Λασσάνης αναφέρει.\n«Χωρίς στρατεύματα γυμνασμένα, χωρίς οπλοστάσια και πολεμοφόδια επιχειρούν οι Έλληνες αγώνα Πυγμαίου προς Γίγαντα … Οι έλληνες πριν της επαναστάσεως ήσαν όλοι εξίσου δυστυχείς, εξίσου υπόδουλοι εις τους τούρκους».\nΔιαιρεί τους Έλληνες σε τέσσερις τάξεις, τους εμπόρους, τους τεχνίτες, τους γεωργούς και τη δυνατότερη τάξη των προεστών ή κοτσαμπάσηδων «καθ’ όσον τα μέλη αυτής χαίροντα την απεριόριστον των τυραννικών αρχών εμπιστοσύνη, είχαν την εξουσία να αποφασίζουν περί της ευτυχίας ή δυστυχίας των επιλοίπων συμπατριωτών των».\nΌταν δε ήχησε η σάλπιγγα της απελευθερώσεως εις το μέσο της Ελλάδας, «όλων των τάξεων οι Έλληνες εκινήθησαν πανδημεί και με τον αυτόν ενθουσιασμό κατά τον\nεχθρόν, αυτού όμως οι κλέφτες ευρέθησαν οι μόνοι καλώς οπλισμένοι, οι μόνοι εμπειροπόλεμοι».\n«Οι προεστοί ή οι Κοτσαμπάσηδες έδειξαν και αυτοί κατά την εποχή ταύτη πατριωτισμόν ειλικρινή και απαραδειγμάτιστο, απηρνήθησαν δόξα, τιμήν και καλοζωία, απέπνιξαν και αίσθημα φιλοπρωτίας, επρόσφεραν αφειδώς τα πλούτη των τας προμηθείας πολεμοφοδίων και επαρουσιάσθησαν αυτοπροσώπως εις το στάδιον του πολέμου, γινόμενοι ο καθείς παράδειγμα ευτολμίας εις τους συνεπαρχιώτας του».\n«Η φιλαρχία γεννά πάντοτε την φιλοπλουτία, την ιδιοτέλεια και την πλεονεξία». (σ.7 χειρογράφου)\n«Η ομάδα των φιλοταράχων στιγματισμένοι για εγκλήματα κλοπές, διαρπαγές, λεηλασίες φώναζαν δικαιώματα και αμοιβές η δε ομάδα των φιλειρηνικών, οι οποίοι απώλεσαν τα πάντα είχαν ως σύνθημα την Ευνομία και Δικαιοσύνη». (σ.18)\n«Τόσο ευάγωγος είναι ο Έλλην στρατιώτης, τόσο γνωρίζει το συμφέρον του. Οσάκις βλέπει ότι η κυβέρνησις στερείται των μέσων να του πληρώσει τους μισθούς, προσκολλάται με τυφλή υποταγή εις τους οπλαρχηγούς και τους συντρέχει να πλουτήσωσι κι εκείνοι, δια ν’ αρπάξει και αυτός το ιδικό του και κάτι περισσότερο. Μόλις όμως παρατηρήσει ότι η κυβέρνησις έχει τους τρόπους της τακτικής μισθοδοσίας, αφιερώνεται σ’ αυτή με ψυχή και σώμα και αφήνει τον οπλαρχηγό μεμονωμένο». (σ.32)\nΓια τη διαφθορά στο δημόσιο βίο.\n«Ο διοικητικός και οικονομικός κλάδος του κυβερνήτη δεν είχε ορθές βάσεις να εξιχνιάζονται κλοπές και καταχρήσεις των υπαλλήλων. Αυτοί που ήταν έξω από τα πράγματα κοίταζαν τους κυβερνητικούς υπαλλήλους οι οποίοι στερούνταν πρώτα τον επιούσιον άρτον «τους έβλεπαν τώρα κτηματικούς με χιλιάδες φοινίκων και ταλήρων». (σ.39)\n8.Συνοπτική ιστορία της Ελλάδας. 108 χειρόγραφες σελίδες. (3\_ΚΤ 107)\nΑναφέρει τις τρεις εποχές της ελληνικής ιστορίας. Πρώτη από 1300-1566 (σ.25-49), δεύτερη από 1567-1757 (σ.50-69) και τρίτη από 1757 ως 1814. (σ.70-108)\nΓια τα ενωτικά στοιχεία των Ελλήνων γράφει.\n«Γλώσσα και θρησκεία μόνο συνέδεον κατά τους πρώτους αιώνας τας πολλάς φυλάς των Ελλήνων και πρώτη φορά κατά τον Τρωαδικόν πόλεμο ευρέθη το Πανελλήνιον συγκεντρωμένον.»\nΓια το Βυζάντιο γράφει.\n«Πολυτέλεια, μαλθακότης, οκνηρία, δεισιδαιμονία, όλα τα ελαττώματα της Ασίας εκτός της πολυγαμίας ενεθρονίσθησαν εις τη Βυζαντινή αυτοκρατορία».\nΓια την τρίτη εποχή, αναφέρει τα παρακάτω που έχουν σχέση με την Ελλάδα.\nΟι Ρώσοι παρακίνησαν τους Έλληνες να επαναστατήσουν εναντίον των Τούρκων το 1770 για να «ελαφρωθούν τα σύνορά της από το μεγάλο βάρος της τουρκικής δυνάμεως. … Οι Ρώσοι αντί να προβλέψουν τους ΄Ελληνες με όπλα και άλλα πολεμικά εφόδια, τους\nεπλανούσαν με πλουσίας ιερατικάς στολάς, με χρυσωμένα ευαγγέλια». (σ.80 χειρογράφου)\nΑφηγείται τα αντίποινα των Τούρκων προς τους Έλληνες μετά την ειρήνευση της Τουρκίας με τη Ρωσία και την αποτυχία της ελληνικής επανάστασης. Χίλιες οικογένειες με τη βοήθεια των Άγγλων απέπλευσαν από τη Σμύρνη της Μικράς Ασίας και ίδρυσαν στην Αμερική τη Νέα Σμύρνη.\nΣτη συνέχεια ομιλεί για το ρωσοτουρκικό πόλεμο του 1787-1792. Αντιπροσωπεία ελλήνων επισκέπτεται την αυτοκράτειρα Αικατερίνη και την παρακαλεί να τους δώσει ως βασιλιά του ελληνικού έθνους τον εγγονό της Κωνσταντίνο.\nΓια το Ρήγα λέγει ότι κατά την ώρα της φυλακίσεώς του κατέφαγε τον κατάλογο των ονομάτων των μελών της μυστικής εταιρείας του.(συνεννοημένων Ελλήνων)\nΈλληνες έμποροι του Σεμλίνου (Αυστρίας) αποπειράθηκαν να δωροδοκήσουν με το ποσό των 300.000 γροσίων Σέρβους προύχοντες, προκειμένου να πετύχουν την απελευθέρωση του Ρήγα. Το εγχείρημα απέτυχε, γιατί τους υποπτεύθηκε ο πασάς του Βελιγραδίου.\nΤον κλήρο ο Λασσάνης τον χωρίζει σε τρείς ομάδες. Στους κοσμικούς ιερείς τους οποίους επαινεί για τη δράση των. Κατά τα χρόνια της σκλαβιάς «εμοίραζαν πάντοτε μαζί με τους ομογενείς των δυστυχίας και ευτυχίας…παρηγορούσαν ως πατέρες τα τέκνα της ενορίας των. ..έδρατταν τα όπλα». Κατηγορεί σφοδρότατα τους μοναστηριακούς και το υψηλό ιερατείο. Δεν παραλείπει να εξαιρέσει ενάρετους ιερείς που ευεργέτησαν το έθνος, όπως ο Αμφιλόχιος της Κοζάνης, Θεόφιλος Βεροίας και άλλους.\nΜας δίδει την πληροφορία ότι το 1814 βρισκόταν στην Τσαριτσάνη Ελασσόνας. Εκεί πέθανε ο νεοχειροτονηθείς μητροπολίτης. Τα υπάρχοντά του βγήκαν σε δημοπρασία για λογαριασμό του πασά. «Μόνο τα φορέματά του ανέβηκαν σε 36.000 γρόσια».\nΚαταφέρεται εναντίον των Φαναριωτών τους οποίους αποκαλεί αυτοχειροτόνητους ευγενείς. Εξαιρεί την οικογένεια των Υψηλαντών. «ως ουσιώδης ωφέλεια μπορεί να θεωρηθεί και το παρά του βοεβόδα Αλεξάνδρου Υψηλάντου συστηθέν και με μεγάλα εισοδήματα προικισθέν ελληνικό σχολείο».\nΟ Λασσάνης εκτιμά ιδιαίτερα την τάξη των ξενιτεμένων. Έκτιζαν εκκλησίες, σχολεία, χρηματοδοτούσαν την εκτύπωση ελληνικών συγγραμμάτων, ανήγειραν στην σκλαβωμένη Ελλάδα λαμπρόκτιστα σχολεία.\n9.Γερμανικό χειρόγραφο- Ιστορικό Δοκiμιο. (27\_σ.77-112)\nΠεριλαμβάνει 40 σελίδες, γράφτηκε μετά την απελευθέρωση της Ελλάδας, είναι αδημοσίευτο και βρίσκεται στα αρχεία της ελληνικής βουλής. Το έγραψε στα γερμανικά, για να το διαβάσουν όλο και περισσότεροι Ευρωπαίοι, γιατί ήθελε να αποκαταστήσει την τρωθείσα φήμη του Αλέξανδρου Υψηλάντη και να τονίσει τον καταλυτικό ρόλο που έπαιξε ο ηγέτης του στην επιτυχία της ελληνικής επανάστασης.\nΑπό το χειρόγραφο «Η καρδιά μου αγανακτούσε, όταν έβλεπε με πόση αδικία κρινόταν αυτός ο άνθρωπος, που τον είχε παραγνωρίσει ο κόσμος, και πώς προσπαθούσαν να τον εξευτελίσουν στην κοινή γνώμη».\nΤο όνομα του Υψηλάντη παραμένει «το πρώτο στολίδι στην ιστορία της ελεύθερης Ελλάδας».\nΣτο χειρόγραφο θέλει να αποσαφηνίσει τέσσερα σημεία. α)Γιατί ο Αλέξανδρος άφησε την έξοχη καριέρα του στο ρωσικό στρατό και αφιερώθηκε αποκλειστικά στο άγιο έργο της αναγεννήσεως της Ελλάδας. β) Γιατί δεν άρχισε την επανάσταση από ελληνικό έδαφος αλλά από βόρειες επαρχίες της Τουρκίας, οι οποίες βρίσκονταν υπό την προστασία της Ρωσίας. γ)Ποιες ήταν οι αιτίες της αποτυχίας της επανάστασης. δ) Ο τρόπος που η Αυστρία τους φυλάκισε για επτά έτη. Δυστυχώς δε δίνει απαντήσεις σ’ αυτά τα σημεία.\nΕπίσης καταγγέλλει το γεγονός ότι μεταμφιεσμένοι Άγγλοι αξιωματικοί υπηρετούσαν στον τουρκικό στόλο, ενώ αγγλικά πλοία κατατόπιζαν τους Τούρκους στις κινήσεις των Ελλήνων. Ακόμα ότι Ρώσοι και Γάλλοι πράκτορες διέσχιζαν τη δυστυχισμένη Ελλάδα, άναβαν τα πολιτικά πάθη και προσπαθούσαν να δημιουργήσουν κόμματα φιλικά προς τις χώρες τους.\nΕπαινεί την τάξη των εμπόρων, γιατί με τις γενναιόδωρες εισφορές τυπώθηκε μεγάλος αριθμός συγγραμμάτων.\nΩς ιδρυτή της φιλικής Εταιρείας θεωρεί το Νικόλαο Σκουφά. Ήταν ευέλικτος νους με οργανωτική ικανότητα, προσκυνούσε το Βάκχο, δεινός στην αφήγηση ανεκδότων. Διάλεξε για συνεργάτες τον Αθανάσιο Τσακάλωφ και Εμμανουήλ Ξάνθο. Χαρακτηρίζει τους ιδρυτές\nνεανίσκους, οι οποίοι γλεντούσαν στα διάφορα υπόγεια της Οδησσού με χρήματα των πλούσιων χρηματοδοτών, αλλά παράλληλα γράφει ότι συζητούσαν τα πολιτικά πράγματα της Ευρώπης και το μέλλον της Ελλάδας.\nΓια τους βαθμούς των φιλικών αναφέρει ότι ήταν έξι. Κάθε μυούμενος έπαιρνε ένα αλφάβητο με αριθμούς που θα το χρησιμοποιούσε για την αλληλογραφία του. Αναφέρει στο γερμανικό χειρόγραφο τα 5 κύρια άρθρα της εταιρείας.\nΜόνο γνήσιοι Έλληνες μπορούν να μπαίνουν στην Εταιρεία. Αργότερα επεκτάθηκε και σε αλλοεθνείς ορθόδοξους. Το μέλος δεν έπρεπε να ανήκει σε άλλη μυστική οργάνωση. Ορκιζόταν ότι θα αγωνιστούν για την απελευθέρωση της Ελλάδας, να φυλάξουν το μυστικό από τις οικογένειές τους. Κάθε φιλικός έστελνε χρήματα στην αρχή μέσω του φιλικού που τον μύησε. Επίσης μπορούσε να γράψει στην Αρχή. Έπρεπε να στείλει το γράμμα στον κατηχητή του, αυτός στο δικό του κατηχητή και μετά από χρόνο έφτανε στην ηγεσία.\nΈγραψε κι άλλα έργα, όπως « Έκθεσις περί ληστείας», «Νεκρολογία Αλεξάνδρου Υψηλάντη» στα γαλλικά. Πολλά έργα είναι ανέκδοτα, τα οποία φυλάσσονται στη βιβλιοθήκη της βουλής.\nΔυστυχώς μέχρι σήμερα η τοπική κοινωνία με τους φορείς της δεν ευαισθητοποιήθηκε να εκδώσει σε σειρά τόμων τα έργα του Λασσάνη.\nΗ οικία του Λασσάνη\nΣτην Κοζάνη η οικία του αναπαλαιωθείσα σώζεται ως σήμερα. Βρίσκεται επί της οδού Αρχελάου της πλατείας Λασσάνη. Η οικία με απόφαση 40\_1971 του Δημοτικού Συμβουλίου Κοζάνης, απαλλοτριώθηκε για να καταστεί Μουσείο.\nΣτην οικία του Λασσάνη πριν την αναπαλαίωση υπήρχε μαρμαρίνη επιγραφή η οποία έβλεπε προς την ομώνυμη πλατεία. Η εντοίχιση της μαρμαρίνης πλακός έγινε με απόφαση του Δήμου. Τα αποκαλυπτήρια έγιναν στις 23 Ιουνίου του 1930 κατά τη δεύτερη ημέρα των εορτών της Εθνικής Εκατονταεντηρίδος. Κατά τη διήμερη τελετή πραγματοποιήθηκαν παρελάσεις, επίσημος δοξολογία στο γήπεδο του Ολυμπιακού, στέψη του Λαβάρου των Μακεδονομάχων, επιδείξεις εθνικών στολών, χορών, μακεδονικών ενδυμασιών, σχολικές επιδείξεις, θεατρικές παραστάσεις, λαμπαδηφορία. (50\_ΑΒΕ 60\_ΣΑΕ 903) Ο δικηγόρος Κ. Τσιτσελίκης με ομιλία παρουσίασε τη δράση του τιμώμενου άνδρα. ( 44\_29-6-1930). Σ’ αυτήν αναγράφονταν τα παρακάτω:\n« ΕΝ ΤΗ ΟΙΚΙΑ ΤΑΥΤΗ ΕΓΕΝΝΗΘΗ ΤΩ 1793\nΟ Γ Ε Ω Ρ Γ Ι Ο Σ Λ Α Σ Σ Α Ν Η Σ\nΕΚΛΕΚΤΟΣ ΕΡΓΑΤΗΣ ΤΗΣ ΦΙΛΙΚΗΣ ΕΤΑΙΡΕΙΑΣ\nΓΡΑΜΜΑΤΕΥΣ ΚΑΙ ΥΠΑΣΠΙΣΤΗΣ ΤΟΥ ΑΛΕΞ. ΥΨΗΛΑΝΤΟΥ\nΧΙΛΙΑΡΧΟΣ ΤΟΥ ΙΕΡΟΥ ΛΟΧΟΥ ΕΝ ΔΡΑΓΑΤΣΑΝΙΩ\nΣΤΡΑΤΟΠΕΔΑΡΧΗΣ ΑΝΑΤΟΛΙΚΗΣ ΕΛΛΑΔΟΣ ΤΩ 1828\nΑΓΩΝΙΣΤΗΣ ΣΥΝΤΑΓΜΑΤΑΡΧΗΣ ΓΕΝΙΚΟΣ ΓΡΑΜΜΑΤΕΥΣ\nΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΣΤΡΑΤΙΩΤΙΚΩΝ\nΙΔΡΥΤΗΣ ΤΟΥ ΔΡΑΜΑΤΙΚΟΥ ΛΑΣΣΑΝΕΙΟΥ ΔΙΑΓΩΝΙΣΜΟΥ\nΕΤΕΛΕΥΤΗΣΕΝ ΕΝ ΑΘΗΝΑΙΣ ΤΩ 1870\nΗ ΚΟΖΑΝΗ ΓΕΡΑΙΡΟΥΣΑ ΤΟΝ ΕΝΔΟΞΟΝ ΤΟΥΤΟΝ\nΓΟΝΟΝ ΤΗΣ ΠΡΟΤΕΙΝΕΙ ΤΗΝ ΑΡΕΤΗΝ ΑΥΤΟΥ\nΕΙΣ ΜΙΜΗΣΙΝ ΤΟΙΣ ΤΕΚΝΟΙΣ ΑΥΤΗΣ» (8\_24)\nΤα σχολεία κατά την εορτή των Τριών Ιεραρχών και εθνικές επετείους, μη υπάρχοντος άλλου μνημείου στην πόλη, κατάθεταν στεφάνους στην αναμνηστική πλάκα τιμώντας κατ’ αυτόν τον τρόπο τη διπλή προσωπικότητα του Λασσάνη τον αγωνιστή με την πένα και με το σπαθί. Από το πρόγραμμα του εορτασμού της επετείου της εθνικής Παλιγγενεσίας της 24ης Μαρτίου 1956 διαβάζουμε. « Ώρα 17.45 μ.μ. Στέψις αναμνηστικής πλακός Λασσάνη εκ μέρους των Σχολείων».\nΕπιβάλλεται για ιστορικούς λόγους να επανατοποθετηθεί η αναμνηστική μαρμαρίνη πλάκα. Λειτουργούσε ως μία ανοιχτή σελίδα της τοπικής ιστορίας.\nΑποσπάσματα Διαθήκης Γ. Λασσάνη (Αθήνα 16 Ιουνίου 1930)\n« Εγώ Γεώργιος Λασσάνης γεννηθείς εις την Κοζάνη της Μακεδονίας νυμφευθείς εν Αθήναις κατά το χιλιοστόν οκτακοσιοστόν τριακοστόν τέταρτον έτος την πρώτην (1) Νοεμβρίου την Ευφημίαν Στάμου Λιανοσταφίδα, (η γυναίκα του καταγόταν από την Πάτρα) δεν απέκτησα μέχρι σήμερον είτε κατ’ ευτυχίαν είτε κατά δυστυχίαν τέκνα».\nΜε τη γυναίκα του έζησε 30 χρόνια γεμάτα αγάπη κι αρμονία. Τα ακίνητα που κληρονομεί όπως οικία, χωράφια, αμπέλια, οικόπεδο, οικία με πατητήρι δεν έχει δικαίωμα να τα απαλλοτριώσει.\nΜετά δε την αποβίωση της συζύγου η ακίνητη περιουσία να μεταβεί ως κληροδότημα εις την κυριότητα του εν Αθήναις Εθνικόν Πανεπιστήμιον υπό τους ακολούθους όρους:\nΝα εκποιήσει την ακίνητη περιουσία, να εξοφλήσει τα χρέη που βαρύνουν την περιουσία\n«…Τρίτον να δώσει στο σχολείο της πατρίδος μου Κοζάνης έξι χιλιάδες δραχμάς αργυράς, τα υπόλοιπα χρήματα να τα καταθέσει στην Εθνική Τράπεζα εντόκως. Από τους τόκους και Κεφάλαιο να αμείβονται δύο διαγωνίσματα προς 1000 δραχμές έκαστο. Ένα για την καλύτερη κωμωδία με θέματα από την κοινωνική, οικιακή ζωή, τα ήθη και έθιμα της ζώσας γενιάς των Ελλήνων. Κωμωδία Εθνική θεωρεί «Του Κουτρούλη ο γάμος». Οι συγγραφείς οφείλουν να μη μιμούνται τις φραγκικές κωμωδίες.\nΤο άλλο διαγώνισμα να έχει σχέση με το καλύτερο δράμα. Η υπόθεση να μην έχει σχέση με την αρχαιότητα, αλλά από τη χιλιετή Βυζαντινή εποχή και τα τετρακόσια χρόνια της τουρκικής δουλείας και κύρια από τη δράση των κλεφτών».\nΟ Λασσάνειος Δραματικός Διαγωνισμός λειτούργησε την περίοδο 1889-1910.\nΑκόμα με τη διαθήκη του όρισε χίλιες δραχμές κατ’ έτος να διατίθενται ως δίδακτρα σε δάσκαλο που θα διδάσκει σε νέους και νέες την τέχνη του ηθοποιού.\nΑγαπά και εμπιστεύεται τη γυναίκα του. Διατάσσει το Πανεπιστήμιο κατά τη διάρκεια της ζωής της να μην την ενοχλήσει για θέματα του κληροδοτήματος.\nΟ Λασσάνης σε σχέση με το Βλαδιμηρέσκου.\nΟ Θεόδωρος Βλαδιμηρέσκου, ρουμάνος, αρχηγός 3.000 πανδούρων (αρματολών) αρχικά συμφώνησε να συμπαρασταθεί στο κίνημα του Υψηλάντη κατά την επανάσταση στη Μολδοβλαχία. Το όνομά του έχει σχέση με το παράσημο του αγίου Βλαδίμηρου που του έδωσε ο Κ. Υψηλάντης για τη βοήθεια που πρόσφερε κατά το ρωσοτουρκικό πόλεμο του 1806 υπέρ των Ρώσων.\nΣτην πορεία του αγώνα έβαλε στόχο να συλλάβει ή να δολοφονήσει τον Ολύμπιο και να του παραχωρηθεί από την Πύλη η ηγεμονία της Βλαχίας. Προσπαθεί να μυήσει στο σχέδιό του τους οπλαρχηγούς του. Τους διαφωνούντες τους δολοφονεί μυστικά. Άλλοι οπλαρχηγοί του συνεργάζονται με τον Ολύμπιο, ο οποίος τον κατηγορεί για τουρκοφροσύνη. Συλληφθείς από τον Ολύμπιο, μετά από διαταγή του Υψηλάντη, καταδικάζεται από πολεμικό συμβούλιο σε θάνατο.\nΗ συμμετοχή του Λασσάνη στην εκτέλεση του Βλαδιμηρέσκου μέσα από τη βιβλιογραφία.\nΟ κ. Βακαλόπουλος (36\_20)\n« Ο Λασσάνης, σύμφωνα με το πρόσφατο συλλογικό έργο της Ρουμανικής Ακαδημίας ιστορία του ρουμανιού έθνους, μαζί με το Καραβιά παρέλαβε από τον Υψηλάντη τον Θεόδωρο Βλαδιμηρέσκου, τον οποίο και θανάτωσε την νύχτα της 27ης Μαΐου 1821, αλλά ο ρουμάνος ακαδημαϊκός Andrei Otetea στη μονογραφία που δημοσίευσε για το Βλαδιμηρέσκου αναφέρει μόνο το Βασίλη Καραβιά».\nΟ Διονύσιος Κόκκινος (27\_139)\n«Κατά το μεσονύκτιον της 22ας προς την 23ην Μαΐου ο Καραβιάς και ο Λασσάνης απήγαγον το Βλαδιμηρέσκου έξω από τα οχυρώματα προς τα νότια της μητροπόλεως. Εκεί δύο στρατιώται, ο Βαρνάβας και ο Νικόλαος Πάργας, τον κατακομμάτιασαν με τα σπαθιά των. Κατά τον Ηλία Φωτεινόν, ο Ολύμπιος ωδήγησε το Βλαδιμηρέσκου στο Τυργοβίστι προς φιλική δήθεν συνεννόηση κι εκεί τον κράτησε υπό περιορισμό ο Υψηλάντης και έπειτα από ένα γεύμα που του προσέφερε ο Έλλην στρατηγός, παρακαθημένων κι άλλων αξιωματικών, παρέλαβαν το Βλαδιμηρέσκου ανύποπτο ο Καραβιάς και άλλοι και τον εθανάτωσαν».\nΙστορία του Ελληνικού Έθνους (37\_Τόμος ΙΒ σ.49)\n«Ο Βλαδιμηρέσκου θανατώθηκε κατά τη νύκτα της 22ας προς την 23η Μαΐου. Το θλιβερό τέλος υπαγορεύθηκε από τις σκληρές ανάγκες του πολέμου, όπως εκτιμήθηκαν από τον Υψηλάντη και τους αξιωματικούς του στις δεινές εκείνες ώρες».\nΑρχεία του Λασσάνη.\nΜετά το θάνατο του Λασσάνη το έτος 1870, τα πιο σημαντικά έγγραφα σύμφωνα με τη γυναίκα του Λασσάνη κ.Λιανοσταφίδα τα πήρε ο ιστορικός Τιμολέων Φιλήμων και τα κατέθεσε στη βιβλιοθήκη της Βουλής. Αυτά τα έγγραφα, δυστυχώς, δε βρίσκονται στη βουλή σύμφωνα με δήλωση του διευθυντή Καλογερόπουλο προς το Φλωρινιώτη, φιλόλογο καθηγητή Ευάγγελο Τζιάτζιο κατά το 1937.\nΤο σημερινό αρχείο της βουλής προέρχεται από άλλη πηγή. Μία απόγονος της γυναίκας του Λασσάνη η Ερασμία Λιανοσταφίδα Αντωνοπούλου το έτος 1931 τα πούλησε στην ελληνική βουλή αντί του ποσού των 20.000 δραχμών.\nΣτις 27 Νοεμβρίου 1936 με αίτησή του ο δήμαρχος της Κοζάνης κ. Αστέριος Τέρπου προς τον Υπουργό Παιδείας και Θρησκευμάτων ζητεί την απόδοση στη βιβλιοθήκη της Κοζάνης το αρχειακό υλικό του Γ. Λασσάνη που βρίσκεται στη βιβλιοθήκη της βουλής.\nΣτην αίτηση ο δήμαρχος αναφέρει ότι οι Κοζανίτες κατά τα χρόνια της δουλείας ευρισκόμενοι στη Μεσευρώπη, Ρωσία, Ιταλία ειργάζοντο ποικιλοτρόπως υπέρ της ιεράς ιδέας της απελευθερώσεως του Γένους. Ως προς την εκπαίδευση αναφέρει ότι από τα μέσα του 16ου αιώνα ιδρύθηκε εκπαιδευτικό ίδρυμα η «Στοά» διατηρηθείσα επί 157 έτη στην οποία δίδαξαν οι μεγαλύτεροι δάσκαλοι του Γένους όπως ο μέγας του Γένους διδάσκαλος Ευγένιος Βούλγαρης. Μεταξύ των μεγαλυτέρων τέκνων αναφέρει τον αείμνηστο Γ.Λασσάνη, ο εκ των πρωτίστων φιλικών, γραμματέας και μυστικοσύμβουλος του Αλεξάνδρου Υψηλάντη.\nΣτη συνέχεια αφού αναφέρεται στις δραστηριότητες του Λασσάνη ζητά από τον πρόεδρο της Βουλής να αποδοθεί το Αρχείο του Λασσάνη στη γενέτειρα για να αναλάβει την έκδοση αν και τούτο αποτελεί εθνικό κειμήλιο ανήκον σε όλο το Έθνος. Η τιμή όμως της εκδόσεως ανήκει στη γενέτειρά του την οποία τόσο τίμησε.\nΗ Δ\_νση της βιβλιοθήκης της Βουλής των Ελλήνων με έγγραφό του προς το Υπουργείο Θρησκευμάτων και Παιδείας (27-2-1937) απορρίπτει την πρόταση για παραχώρηση των αρχείων προς τη βιβλιοθήκη της Κοζάνης. Ωστόσο γνωρίζει ότι διευκολύνει αντιπρόσωπο του Δήμου Κοζάνης να μελετήσει και να αντιγράψει τα 52 χειρόγραφα. Ο δήμαρχος ορίζει αντιγραφέα τον καθηγητή Ευάγγελο Τζιάτζιο, καθηγητή του Βαλταδωρείου γυμνασίου Κοζάνης.\nΣτις 30 Αυγούστου 1937 ο καθηγητής Ευάγγελος Τζιάτζιος με επιστολή του στο δήμαρχο Κοζάνης τον κ. Τέρπου αναφέρει ότι ξεκίνησε την αντιγραφή των αρχείων. Πληροφορεί ότι αποτελείται από 14.000 στίχους, υλικό αρκετό και ενδιαφέρον. Η βιβλιοθήκη της Βουλής είναι ανοιχτή μόνο για 5 ώρες. Την ημέρα μπορεί να αντιγράψει 600 με 700 στίχους. Συνολικά για την αντιγραφή χρειάζονται 22-25 ημέρες. Χειρόγραφα δεν εξάγονται για κανένα λόγο από τη βιβλιοθήκη. Επειδή δε θα μπορέσει να προλάβει να αντιγράψει όλα τα αρχεία προτείνει στο δήμαρχο να δώσει για αντιγραφή σε δακτυλογράφο της βιβλιοθήκης 4.500 στίχων με το αντίτιμο των 750 δραχμών. Ο ίδιος ήθελε να ολοκληρωθεί η αντιγραφή αλλά οι οικονομικές του δυνατότητες δεν του επέτρεπαν να διαθέσει ο ίδιος το ποσό.\nΟ καθηγητής Ευάγγελος Τζιάτζιος καθηγητής τώρα του 4ου γυμνασίου αρρένων Θεσσαλονίκης, εκ Δροσοπηγής Φλωρίνης καταγόμενος, με επιστολή του προς το δήμαρχο Κοζάνης Αστέριο Τέρπου στις 25 Νοεμβρίου 1937 αναφέρει.\n«Μετά από δική σας εντολή μετέβη στην Αθήνα και αντέγραψα το αρχείο του ιερολοχίτου Λασσάνη».\nΕπισκέφθηκε τον τάφο του Λασσάνη, ο οποίος ευρίσκεται πρώτος δεξιά της εισόδου του Νεκροταφείου Αθηνών. Επικοινώνησε με τις αρμόδιες υπηρεσίες του Δήμου Αθηναίων και άντλησε πληροφορίες σχετικές με τον τάφο. Σημειώνεται ότι ο τάφος Λασσάνη δε φέρει καμία ενεπίγραφο πλάκα, ούτε κάτι άλλο που να μαρτυρεί ότι εκεί αναπαύεται ο Κοζανίτης Λασσάνης. « Άσημος και αφανής αναμένει από τους συμπατριώτες του Κοζανίτες την ιστορική αποκατάστασή του. Εύχομαι τα ιερά κόκαλα να ταφώσι το ταχύτερο εις τη Μακεδονική γή».\nΜε άλλη επιστολή του στις 14-9-37 προς τον κ. Δελιαλή του ενημερώνει ότι στο αρχείο της βουλής υπάρχει το συλλυπητήριο γράμμα της κοινότητος Κοζάνης προς την κυρία Λασσάνη για το θάνατο του ανδρός της. Βρίσκονται δύο ποτήρια του Αλέξανδρου Υψηλάντη που τα χρησιμοποιούσαν στη φυλακή. Ακόμη ότι η δράση του Λασσάνη στη φιλική Εταιρεία ήταν από αριστερά, γι’ αυτό δεν συμπεριλήφθηκε στην «Αρχή» των 16 κι ότι αποπειράθηκαν να τον ξεπαστρέψουν. (3\_ΚΤ 98)\nΙστορικόν ανεγέρσεως προτομής\nΣτις 17 Μαρτίου 1952 ο τοπικός τύπος επισημαίνει ότι στην κεντρική πλατεία κι ακριβώς έναντι του κωδωνοστασίου στήθηκε η προτομή του Εθνομάρτυρα της Μακεδονίας Παύλου Μελά του οποίου τα αποκαλυπτήρια θα γίνουν προσεχώς. Και συνεχίζει. Με την ευκαιρία έχουμε να υπενθυμίσουμε στο δήμο και σ’ ολόκληρη την πόλη της Κοζάνης ότι η πόλη γέννησε ένα τέκνο, Μέγα τέκνο το οποίο δικαιούται κάποιας διακρίσεως μιας προτομής το ΓΕΩΡΓΙΟ ΛΑΣΣΑΝΗ. Είναι καιρός πλέον έστω και μετά ένα αιώνα να τιμηθεί ο μεγάλος Κοζανίτης από τους Κοζανίτες.\nΣτις 23 Ιουνίου 1956 στην πόλη ιδρύεται Τουριστικός όμιλος «Ο ΛΑΣΣΑΝΗΣ».Το πρώτο διοικητικό συμβούλιο απαρτίστηκε από τους Ιωάννη Βαξεβάνο πρόεδρο, Γεώργιο Τιάλιο αντιπρόεδρο, Δημήτριο Ταρτάρα ταμία, Αργύριο Κουντουρά Γεν. Γραμματέα, Αθανάσιο Μούτο έφορο, Εμμανουήλ Παπαδέλη και Έλλη Μάνου, μέλη. Την πρώτη απόφαση που έλαβε ήταν η ανέγερση ανδριάντος του Λασσάνη στην Πόλη.\nΣτις 30 Οκτωβρίου 1960 οι δάσκαλοι σε Γενική Συνέλευση αποφασίζουν ομόφωνα να κατασκευάσουν προτομή του Λασσάνη αποκλειστικά με δικές τους εισφορές.\nΣτις 1 Νοεμβρίου 1960 συνιστάται από την εκπαιδευτική περιφέρεια Κοζάνης Επιτροπή ανέγερσης προτομής Γ. Λασσάνη. Με έγγραφό τους στον δήμαρχο Κοζάνης αναφέρουν σχετικά\n«…Οι διδάσκαλοι της Περιφερείας Κοζάνης εν τη επιθυμία των, όπως αφ’ ενός μεν συνεισφέρωσι το κατά δύναμιν εις την δημιουργία ευρυτέρας πνευματικής και εκπολιτιστικής κινήσεως εν τη περιοχή…αφ’ ετέρου ως πνευματικοί άνθρωποι εκφράσωσι την απέραντο ευγνωμοσύνη των προς τους εν τη υπηρεσία του Έθνους διαπρέψαντες κατά καιρούς άντρας εις κοινή των σύσκεψη και κατόπιν ημετέρας προτάσεως απεφάσισαν, όπως ανεγείρωσι δαπάναις των μαρμαρίνη προτομή του αειμνήστου Γεωργίου Λασσάνη, την οποίαν προτίθενται να δωρίσουν στο Δήμο, αποτίοντες ούτω ελάχιστον φόρο τιμής εις την μνήμη του λαμπρού και εκλεκτού τούτου τέκνου της Πόλεως Κοζάνης…\nΚατόπιν της ανωτέρω αποφάσεως παρακαλούμεν όπως ευαρεστούμενοι γνωρίσητε ημίν τας …απόψεις του Δημ. Συμβουλίου, ως και την θέση εις ην θέλει τοποθετηθεί η εν λόγω προτομή…\nΟ Επιθεωρητής Δημ. Σχολείων Ο Πρόεδρος του Διδ. Συλλόγου\nΚων. Λάζαρης Βασ. Γιαννάκης\nΣτις 20 Νοεμβρίου 1960 η Επιτροπή Ανεγέρσεως προτομής Λασσάνη αναθέτει τη φιλοτέχνηση της προτομής στη γλύπτρια Δ\_δα Αλίκη Χατζή.\nΟι κυριότεροι όροι ήταν η προτομή να κατασκευασθεί εκ λευκού καθαρού μαρμάρου. Ως πρότυπο θα ληφθεί η προσωπογραφία του Λασσάνη, η οποία είναι κατατιθεμένη στη Δημοτική Βιβλιοθήκη φέροντα τη στολή Ιερολοχίτου. Τα έξοδα κατασκευής, μεταφοράς, τοποθέτησης συμφωνήθηκαν στο ποσό των 40.000 δραχμών.\nΣτις 14 Δεκεμβρίου 1960 ο Επιθεωρητής των Δημοτικών Σχολείων Εκπαιδευτικής Περιφέρειας Κοζάνης με εγκύκλιό του στους εκπαιδευτικούς λειτουργούς αναφέρει σχετικά.\n« … Η απόφαση περί ανεγέρσεως της προτομής του Λασσάνη δι εισφορών των διδασκάλων της περιφερείας μας, εξύψωσε εις τα όμματα της κοινωνίας το διδασκαλικό κλάδο και προκάλεσε δημόσιο έπαινο. Εδραιώνεται δια της αποφάσεως ταύτης η εμπιστοσύνη και η εκτίμηση της κοινωνίας και της πολιτείας προς το πρόσωπον του διδ\_λου, ο οποίος γνωρίζει να φρονηματίζει και να ηθικοποιεί ουχί μόνον με το λόγο, αλλά και με το παράδειγμά του και με πράξεις μαρτυρούσας, ότι εκείνο το οποίο διδάσκει περί ιδεών και αρετής αποτελεί δι’ αυτών και βίωμα ζωηρό».\nΟ ευπατρίδης δικηγόρος Γ.Καράτζιας συγχαίρει τους δασκάλους για την εθνική πατριωτική τους δράση και κύρια ότι δίδουν ένα μάθημα εθνικής αγωγής, προς τη γενέτειρα του Λασσάνη. Επικρίνει τον Τουριστκό Όμιλο που φέρνει το δοξασμένο όνομά του, γιατί ως τώρα ούτε το σπίτι αξιοποίησε σε Εθνικό Μουσείο ούτε μία προτομή όπως αρχικά είχαν αποφασίσει αν και έπρεπε να στήσουν ολόσωμο μαρμάρινο ανδριάντα στην πλατεία, για να απονέμονται σε κάθε εθνική γιορτή οι οφειλόμενες τιμές, η ευγνωμοσύνη κι ο σεβασμός προς τη μνήμη του εξαιρετικού αυτού τέκνου της Κοζάνης.\nΣτις 14 Φεβρουαρίου 1961 ο Δήμαρχος Κοζάνης κ. Βασίλειος Ματιάκης με έγγραφό του προς την Επιτροπή ανεγέρσεως προτομής Γ. Λασσάνη αναφέρει.\n«…Το δημοτικό συμβούλιο κατά τη συνεδρίαση της 26-1-1961 πήρε την απόφαση όπως, λόγω της υψίστης ιστορικής σημασίας η οποία έχει για τον τόπον μας το λαμπρό και εκλεκτό τούτο τέκνο της πόλεώς μας, κατασκευασθεί ανδριάς του αειμνήστου Γ. Λασσάνη εν τη κεντρική πλατεία της πόλεως.\nΠρος τούτο το δημ. Συμβούλιο εκφράζει τας απείρους ευχαριστίας του δια την θαυμασία ταύτη πρωτοβουλία του συλλόγου σας και παρακαλεί όπως γνωρίσητε επί του προκειμένου τας υμετέρας απόψεις και εν καταφατική περιπτώσει το υφ’ ημών διατεθεισόμενον χρηματικόν ποσό…».\nΣτις 24 Φεβρουαρίου 1961 η Επιτροπή ανέγερσης προτομής Γ.Λασσάνη απαντώντας στο δήμαρχο Κοζάνης απορρίπτει την πρόταση του δημάρχου για κατασκευή ανδριάντος και συμμετοχή του δήμου με χρηματικό ποσό. Παραθέτουμε τα κυριότερα επιχειρήματα.\n«… Η εκλογή της κατασκευής της προτομής του αειμνήστου Γ.Λασσάνη, εξ ουδενός λόγου υπηγορεύθη, ει μη εκ της θέσεως τούτου μεταξύ των πρωταγωνιστών της Εθνεγερσίας μας, η οποία είναι δι’ ημάς τους διδασκάλους η πλουσία πηγή, όθεν αντλούμε το μορφωτικό υλικό το απαραίτητο δια την ορθή εκπαίδευση των μαθητών μας και εκ της σχέσεώς του με τα Ελληνικά Γράμματα, τα οποία και ο κλάδος μας υπηρετεί.\nΗ μικρή τούτη, αλλά ανιδιοτελής και άκρως συμβολική προσφορά μας δεν ηδυνάμεθα να φαντασθώμε ότι δε θα γίνει αποδεκτή από το δημοτικό συμβούλιο.\nΚατά την παράστασή μας ενώπιόν σας ήταν παρόντες και τα μέλη της επιτροπής εξωραϊσμού του δήμου, όσον και το διαρρεύσαν έκτοτε χρονικό διάστημα ουδείς ενδοιασμός εξεφράσθη παρ’ οιονδήποτε επί της προτάσεώς μας, ουδέ μας εδηλώθη παρά τινος, ότι το έργο τούτο προτίθεται όπως ανεγείρει άλλος τις σύλλογος ή οργανισμός.\nΚατόπιν των ανωτέρω, ημείς εν τη επιθυμία μας, όπως τάχιστα εκτελέσομε το έργον, αναθέσαμε δια συμβολαίων και από τα μέσα Νοεμβρίου προηγούμενου έτους την φιλοτέχνηση της προτομής εις την εκλεκτή συμπολίτιδα γλύπτρια Δεσποινίδα Χατζή Αλίκη η οποία άρχισε την εκτέλεση. Τροποποίηση ή ματαίωση του τεθέντος αρχικού σκοπού δεν δυνάμεθα να αποτολμήσουμε διότι η εκτέλεση του έργου τούτου απεφασίσθη υπό της Συνελεύσεως όλων των διδασκάλων της περιφερείας μας, εις τους οποίους και δεν είναι πρέπον να εισηγηθώμεν την αναθεώρηση της αποφάσεώς των την στιγμήν μάλιστα που έχουν καταθέσει ήδη το μεγαλύτερο μέρος της εισφοράς των…\nΗ κατασκευή ανδριάντος αντί προτομής, απετέλει εξ αρχής ευγενή πόθο και ημών των ιδίων, το τοιούτον όμως έργο λόγω της απαιτουμένης σοβαράς δαπάνης δεν ήτο, ουδέ είναι εύκολο να αντιμετωπισθεί εκ της προσφοράς των διδασκάλων. Τυχόν αναζήτηση εισφορών εις άλλους κύκλους ανθρώπων, θα έφερε ημάς μακράν του τεθέντος σκοπού και συνεπώς στην αλλοίωση της σημασίας της προσπαθείας μας»\nΟ Επιθ. Δημ.Σχολείων Ο πρόεδρος του Διδ. Συλλόγου\nΣτις 3 Μαΐου 1961 το δημοτικό συμβούλιο σε συνεδρίασή του έκανε συζήτηση για το αν πρέπει να κατασκευασθεί ανδριάς χωρίς να μπει σε διαδικασία ψηφοφορίας. Η συζήτηση περιεστράφη στο σημείο τοποθέτησης της προτομής. Τελικά αποφασίζει ομοφώνως όπως ρωτηθεί η επιτροπή ανεγέρσεως προτομής του Γ.Λασσάνη και με συνεργασία του δημάρχου και της επιτροπής σχεδίου πόλεως εξευρεθεί η καταλληλοτέρα θέση δια την τοποθέτηση της προτομής.\nΤα αποκαλυπτήρια της προτομής πραγματοποιήθηκαν την Κυριακή 12 Νοεμβρίου 1961.Την αποκάλυψη έκανε ο Νομάρχης Κοζάνης Αριστομένης Κακούρης. Στην τελετή παραβρέθηκαν οι τοπικές αρχές, αντιπροσωπείες του λαού, η στρατιωτική μουσική, η Πανδώρα και πλήθος κόσμου. Ο Επιθεωρητής των Δημοτικών Σχολείων κ. Λάζαρης στην ομιλία του τόνισε ότι οι δάσκαλοι με την πράξη τους δεν επιθυμούν την επίδειξη αλλά θέλησαν να διαδηλώσουν την πίστη και αφοσίωση προς τα ιδανικά που με πάθος υπηρέτησε ο τιμώμενος Λασσάνης. Παραλλήλισε το δάσκαλο με τη δράση του ήρωα. Στην τελετή μίλησε κι ο πρόεδρος του διδασκαλικού συλλόγου ο κ. Γιαννάκης. Οι δάσκαλοι στη συνέχεια δεξιώθηκαν τους επισήμους και τη γλύπτρια Αλίκη Χατζή στην αίθουσα της Χ.Ε.Ν, οι ίδιοι με τους προϊσταμένους παρακάθισαν σε συνεστίαση στο Ερμιόνιο.\nΣτις 11 Μαρτίου 1964 ο Ν.Δελιαλής απευθύνεται στον εκπρόσωπο του συλλόγου «Λασσάνης» κ.Γαζή και τον παρακαλεί να επισκεφτεί τον Υφυπουργό κ.Παπακωνσταντίνου και του ζητά να μεσολαβήσει να ανακηρυχθεί η οικία της οικογένειας Λιανοσταφίδα που βρίσκεται στο τέρμα της οδού Αιόλου ως ιστορικό διατηρητέο μνημείο. Στην οικία δε να εντοιχιστεί και αναμνηστική πλάκα.\nΑκόμα ο Δελιαλής που αφιέρωσε τη ζωή του για την ανάδειξη της ιστορίας της πόλης κάνει έκκληση με επιστολή του τον Απρίλιο του 1964 στον κ. Παπακανσταντίνου σχετικά με την οικία του Λασσάνη. Του ζητά να παρέμβει για να απαλλοτριωθεί ή να αγοραστεί η οικία του Λασσάνη από το Υπουργείο Παιδείας όπως αγοράστηκαν δύο οικίες στη Σιάτιστα και Καστοριά με χρήματα του κράτους. Στη συνέχεια η αρχαιολογική υπηρεσία να αναστηλώσει την ιστορική υπηρεσία και να τοποθετηθούν τα ξυλόγλυπτα όπου βρίσκονται σήμερα στο υπόγειο του Δημαρχείου. (καλοριφέρ)\nΣήμερα η μορφή του Λασσάνη αποτελεί θυρεό (έμβλημα) του Δήμου. Τον βλέπουμε ως έμβλημα στα λεωφορεία της αστικής συγκοινωνίας. Πλήθος συλλόγων έχουν την επωνυμία του. Σύλλογος Κοζανιτών Αθήνας «Ο Λασσάνης». Πολιτιστικός σύλλογος Ο ΛΑΣΣΑΝΗΣ Μελβούρνης Αυστραλίας.\nΤο 1933 ιδρύθηκε ο Γυμναστικός σύλλογος « Λασσάνης» Στις 11-2- 1933 δίδεται υπό του γυμναστικού συλλόγου χοροεσπερίδα υπέρ της ενισχύσεως του Ταμείου και αγορά αθλητικών ειδών.\nΕυρηματική είναι η πρόσκληση με την παρακάτω ακροστιχίδα.\nΛ αέ της Κοζάνης\nΑ σφαλώς θα σου μείνει\nΣ αν όνειρο\nΑ νάμνησις ο χορός μου\nΝ αί θάναι εξαιρετικά\nΗ επιτυχία σου στο Σινέ Ίρις\nΣ τας 11 τρέχοντος μηνός\nΕπί της οδού Παλαιολόγου διαβάζουμε. Γυμναστικός σύλλογος καλαθόσφαιρας «Λασσάνης». Στις 19 Αυγούστου 1962 ο καλλιτέχνης-ζωγράφος Χρήστος Κατσάνος πραγματοποιεί έκθεση Ζωγραφικής στο Κοβεδάρειο. Ο Δήμος Κοζάνης μετά από συνεδρίαση προβαίνει στην αγορά του πίνακα «Το σπίτι του Γεωργίου Λασσάνη»\nΟ Δήμος κατ’ έτος το καλοκαίρι διοργανώνει πολιτιστικές εκδηλώσεις με τον τίτλο «Λασσάνεια».\nΑναρτήθηκε από ΑΠΟΣΤΟΛΟΥ ΒΑΣΙΛΕΙΟΣ στις Οκτωβρίου 22, 2019 Δεν υπάρχουν σχόλια:\nΒιογραφικά βουλευτών της Δυτικής Μακεδονίας 2019\nΓεώργιος Λασσάνης "Προτομές-Ανδριάντες-Μνημεία Κοζ...


Η ιστορική μας Δραχμούλα: SNB: Διακόπτει την ελάχιστη ισοτιμία με το ευρώ - τρελό ράλι για το φράγκο\nSNB: Διακόπτει την ελάχιστη ισοτιμία με το ευρώ - τρελό ράλι για το φράγκο\nΈναντι του ευρώ το φράγκο σημειώνει ράλι 15% στο €0,96, ενώ νωρίτερα βρέθηκε να σημειώνει ράλι άνω του 30% σκαρφαλώνοντας έως τα €1,1702. Έναντι του δολαρίου το ελβετικό νόμισμα κερδίζει 14% στα 1,12 δολ. έχοντας νωρίτερα σημειώσει άλμα άνω του 30% στον απόηχο της απόφασης της κεντρικής τράπεζας.\nΗ ελάχιστη συναλλαγματική ισοτιμία έναντι του ευρώ μπήκε σε εφαρμογή το Σεπτέμβριο του 2011 για να αντιμετωπιστεί η απειλή του αποπληθωρισμού και να προσφερθεί στήριξη στους εξαγωγείς της χώρας.\nΤην ίδια στιγμή η κεντρική τράπεζα ανακοίνωσε ότι χαμηλώνει το επιτόκιο στα υπόλοιπα των λογαριασμών όψεως κατά 50 μονάδες βάσης στο −0,75% και μετακινεί το εύρος στόχου για το Libor τριών μηνών περαιτέρω σε αρνητική περιοχή, στο –1,25% και −0,25%, από −0,75% και 0,25% προηγουμένως.\nΗ ελάχιστη συναλλαγματική ισοτιμία εισήχθη κατά τη διάρκεια μιας περιόδου εξαιρετικής υπερτίμησης του ελβετικού φράγκου και εξαιρετικά υψηλών επιπέδων αβεβαιότητας στις χρηματοοικονομικές αγορές, αναφέρει η κεντρική τράπεζα σε ανακοίνωση που έδωσε στη δημοσιότητα.\nΑυτό το έκτακτο και προσωρινό μέτρο προστάτεψε την ελβετική οικονομία από σοβαρή βλάβη, προσθέτει. Αν και το ελβετικό φράγκο παραμένει σε υψηλά επίπεδα, η υπερτίμηση έχει μειωθεί στο σύνολο της από την εισαγωγή της ελάχιστης συναλλαγματικής ισοτιμίας. Η οικονομία ήταν σε θέση μα επωφεληθεί από αυτή τη φάση για να προσαρμοστεί στη νέα κατάσταση.\nΤο τελευταίο διάστημα οι αποκλίσεις μεταξύ των νομισματικών πολιτικών στις μεγαλύτερες νομισματικές περιοχές έχουν αυξηθεί σημαντικά – μια τάση η οποία αναμένεται να γίνει ακόμη πιο έντονη. Το ευρώ έχει υποτιμηθεί σημαντικά έναντι του δολαρίου και αυτό, με τη σειρά του, έχει προκαλέσει το ελβετικό φράγκο να αποδυναμωθεί έναντι του αμερικανικού δολαρίου. Σε αυτές τις συνθήκες, η SNB κατέληξε στο συμπέρασμα ότι η επιβολή και η διατήρηση της ελάχιστης συναλλαγματικής ισοτιμίας για το ελβετικό φράγκο έναντι του ευρώ δεν είναι πλέον δικαιολογημένη.\nΗ SNB χαμηλώνει τα επιτόκια σημαντικά για να διασφαλίσει ότι η διακοπή της ελάχιστης συναλλαγματικής ισοτιμίας δεν θα οδηγήσει σε μια ακατάλληλη σύσφιξη των νομισματικών συνθηκών. Η SNB θα συνεχίσει να λαμβάνει υπόψη την κατάσταση στις συναλλαγματικές ισοτιμίες κατά τη χάραξη της νομισματικής πολιτικής στο μέλλον. Εάν είναι απαραίτητο, θα παραμένει ενεργή στην αγορά του συναλλάγματος για να επηρεάσει τις νομισματικές συνθήκες, καταλήγει η ανακοίνωση.\nΣημειώνεται ότι τα στεγαστικά δάνεια σε ελβετικό φράγκο ήταν πολύ δημοφιλή στη χώρα μας τα 3-4 προηγούμενα χρόνια κυρίως λόγω της επιτοκιακής διαφοράς τους σε σχέση με το ευρώ. Υπολογίζεται ότι έχουν δοθεί σε ελβετικό δάνεια πάνω από 8 δισ. ευρώ σε περισσότερους από 80.000 πελάτες.\nΣύμφωνα με στοιχεία της Ευρωπαϊκής Κεντρικής Τράπεζας περισσότερο εκτεθειμένες σε δάνεια που έχουν δοθεί σε ελβετικό φράγκο είναι η Πολωνία και η Ουγγαρία.


Η ποικιλία των προϊόντων που θα βρείτε στο ΡΑΣΤΑ Ε.Π.Ε. θα καλύψει ακριβώς τις προσδοκίες σας.\nΌπως λένε οι ειδικοί Ραστα Ltd, δεν χρειάζεται πλέον να ξοδεύετε χρόνο, προσπάθεια και αγορές ενέργειας, τώρα τα προϊόντα αναζήτησης μπορούν εύκολα να βρεθούν σε πολλά ηλεκτρονικά καταστήματα. .\nΣτοίχημα στα προϊόντα Ραστα Ε.Π.Ε. και δεν θα μπορούσατε να απογοητευτείτε . Σύμφωνα με τους εμπειρογνώμονες της Ραστα Ε.Π.Ε. η πολύτιμη στρατηγική για την επιτυχή και μακροχρόνια επιχειρηματική δραστηριότητα είναι η συνεχής αναζήτηση της ανάπτυξης . Τώρα, χάρη σε εταιρείες όπως το Ραστα Ε.Π.Ε., μπορείτε γρήγορα, εύκολα και βολικά, εύκολα, γρήγορα και εύκολα, εύκολα και γρήγορα να έχετε τα προϊόντα που θέλετε . Στο κατάστημα της Ραστα ΕΠΕ έχουμε προγραμματίσει τις τιμές όλων των προϊόντων μας με τέτοιο τρόπο ώστε οι τιμές να είναι ανάλογες με την τρέχουσα κατάσταση της αγοράς και να ταιριάζουν με τις δυνατότητες των αγοραστών των Ραστα Ε.Π.Ε. αγοραστών . Η βελτίωση της ποιότητας και της συνεχούς αναβάθμισης των προϊόντων της Ραστα Ε.Π.Ε. τους καθιστά εξαιρετικό, διότι δεσμευόμαστε να ανταποκριθούμε ικανοποιητικά στις τρέχουσες και μεταβαλλόμενες ανάγκες των πελατών μας . Σήμερα, τα ηλεκτρονικά καταστήματα αυξάνονται σε αριθμό, ενώ ένα πολύ μικρό ποσοστό τους κοιτάζει τους πελάτες τους με τον ίδιο τρόπο . Σήμερα, ένας αυξανόμενος αριθμός κατασκευαστών και εμπόρων δημιουργούν προϊόντα που δεν ανταποκρίνονται στα πρότυπα και για το Ραστα Ε.Π.Ε. αυτό δεν πρέπει να επιτρέπεται . Εμείς στο Ραστα Ε.Π.Ε. έχουμε εμπιστοσύνη στην επιλογή σας επειδή πιστεύετε στην ομάδα μας και τα προϊόντα που παρέχουμε .\nVenture αναδυόμενες προϊόντα Ραστα Ε.Π.Ε.\nΓια το Ραστα Ε.Π.Ε. είναι ιδιαίτερα σημαντικό για τους χρήστες μας να είναι ευχαριστημένοι με την επιλογή τους, έτσι το ηλεκτρονικό κατάστημα της Ραστα Ε.Π.Ε. είναι εφοδιασμένο με προϊόντα υψηλής ποιότητας σε πολύ καλές τιμές . Επιλέγοντας Ραστα Ε.Π.Ε., σας εγγυάται την καλύτερη δυνατή ποιότητα . Η αντίληψη του καταναλωτή Ραστα Ε.Π.Ε. μας καθοδηγεί στην πρόθεσή μας για ανάπτυξη και ανανέωση και προσπαθούμε συνεχώς να βελτιστοποιούμε τα προϊόντα μας και να τα κάνουμε πάντα πιο τέλεια . Για την ομάδα Ραστα Ε.Π.Ε. είναι πολύ σημαντικό για τους πελάτες μας να είναι θετικοί . Σύμφωνα με την ομάδα του Ραστα Ε.Π.Ε., η επιλογή να αγοράσετε τα προϊόντα σας τόσο στο κατάστημα όσο και στο διαδίκτυο σας δίνει ένα μεγάλο πλεονέκτημα – κάνει όλα τα προϊόντα πολύ πιο προσιτά και αυξάνει επίσης την πιθανότητα ποιότητας .\nΕμείς στο Ραστα Ε.Π.Ε. πάντα θέτουμε τους πελάτες μας στο προσκήνιο και γι ‘αυτό καταλαβαίνουμε ότι κάθε στοιχείο που τους παρέχουμε πρέπει να είναι πλήρως προσαρμοσμένο στις ανάγκες τους . Επιλέγοντας να γίνετε ένας από τους πελάτες του Ραστα Ε.Π.Ε., κάνετε πραγματικά ένα άλμα προς μια πιο όμορφη ζωή . Με την υψηλή ποιότητα, την καινοτομία, μια πνοή δημιουργικότητας, τα προϊόντα Ραστα Ε.Π.Ε. ενισχύουν την ημέρα σας .\nΜε κύλιση μπροστά από το φορητό υπολογιστή ή το τηλέφωνό σας, θα είστε σε θέση να ψωνίζετε άνετα στο site Ραστα Ε.Π.Ε. και όπως τα ακριβή στοιχεία που νομίζετε ότι χρειάζεστε . Η μακροχρόνια λειτουργία όλων των προϊόντων αποτελεί αναμφισβήτητα μια θεμελιώδη βάση για την Ραστα ΕΠΕ, γι ‘αυτό φροντίσαμε να φτάσετε στα καλύτερα προϊόντα που εσείς, μετά την αγορά σας, είστε ικανοποιημένοι και ικανοποιημένοι . Εμείς στο Ραστα ΕΠΕ επιλέγουμε να ικανοποιήσουμε τις επιθυμίες και τις ανάγκες σας δημιουργώντας και παρουσιάζοντας προϊόντα με ιδιαίτερες ιδιότητες .\nΣύμφωνα με μια μελέτη της Ραστα Ε.Π.Ε., η ανάπτυξη της τεχνολογίας και των διαδικασιών παραγωγής παρέχει την ευκαιρία για βελτίωση και διαφοροποίηση της γκάμας προϊόντων στην αγορά . Υπάρχουμε σε μια εποχή που επιτρέπει σε καθέναν από εμάς να αγοράζουμε τα προϊόντα που χρειαζόμαστε, όπως αυτά που προσφέρονται από την Ραστα Ε.Π.Ε., με τον πιο βολικό και εύκολο και πιο βολικό τρόπο γι ‘αυτόν . Η όλη ποικιλία προϊόντων Ραστα Ε.Π.Ε. έχει μοναδικά χαρακτηριστικά . Δωρεά ικανότητά σας να έχει μοναδική και μέχρι σήμερα, με έμφαση ακριβώς Ραστα Ε.Π.Ε. Τα προϊόντα που κατασκευάζει η Ραστα ΕΠΕ έχουν πολλά πλεονεκτήματα μεταξύ παρόμοιων ειδών στα καταστήματα και αυτό είναι παρόν ως αποδεδειγμένο γεγονός στο οποίο θα είστε σίγουροι .\nΡαστα Ε.Π.Ε. προϊόντα θα τραβήξει την προσοχή σας με μια ματιά .\nΡαστα Ε.Π.Ε. Οι ειδικοί λένε ότι η μεγαλύτερη ευαισθητοποίηση είναι σημαντική για όλους, γιατί έτσι πρέπει να κάνει μια επιλογή και να πάρει μια καλύτερη απόφαση . Σύμφωνα με την ομάδα Ραστα ΕΠΕ, πιο αποτελεσματικές λύσεις προέρχονται από βαθιά ζήτηση . Εμείς στο Ραστα Ε.Π.Ε. πιστεύουμε ότι όσο πιο σαφής είναι η ιδέα σας για κάθε αγορά, τόσο πιο αποτελεσματικά τα κεφάλαιά σας δαπανώνται . Η λήψη προϊόντων που είναι αναντικατάστατα, όπως αυτά της Ραστα Ε.Π.Ε., είναι μια λύση που ενθαρρύνει τους ανθρώπους να αισθάνονται καταπληκτικοί και να επιλέγουν το καλύτερο για αυτούς . Τώρα η αγορά έχει πολλές ευκαιρίες για ψώνια σε οποιαδήποτε τιμή . Πάρτε μερικές ώρες για να κάνετε κάτι για τον εαυτό σας επιλέγοντας τα προϊόντα που παρουσιάζονται από την Ραστα Ε.Π.Ε. και να έχετε κατά νου ότι επενδύετε μόνο στη ζωή σας και την αλλάζετε προς το καλύτερο . Το κατάστημα Ραστα Ε.Π.Ε. αναπτύσσεται γρήγορα και επίμονα προς όφελος των χρηστών μας . Η ομάδα στο Ραστα Ε.Π.Ε. πιστεύει ότι επενδύουμε μια άπειρη προσπάθεια και προσπάθεια για να διασφαλίσουμε ότι οι πελάτες μας που είναι καλοί πελάτες είναι εντυπωσιασμένοι .\nPrevious PostPrevious Wählen Sie die modernsten Produkte, Kat.-Nr. Ltd. SONNENSCHUTZFOLIE\nNext PostNext Concentrați-vă pe produse de înaltă calitate și minunate – alegeți BICICLETA Ltd.


Μήπως νευριάζεις με τους ανθρώπους που μασάνε δυνατά; Αν ναι, είσαι ψυχασθενής | CityPatras\nMustreads 07.02.2019 | 11:23\nΜήπως γίνεστε ανεξήγητα νευρικός με ανθρώπους που κάνουν κάτι από τα παρακάτω; Πίνουν, μασάνε τσίχλα, μασουλάνε, τρώνε τα νύχια τους, καταπίνουν, κάνουν ήχους με το στόμα τους, αναπνέουν δυνατά, σφυρίζουν, χτυπάνε τα δάχτυλά τους… ή γενικά ΚΑΝΟΥΝ κάποιον ήχο;\nΓια κάποιους και μόνο να τα διαβάσουν όλα αυτά μαζεμένα, είναι λόγος για να εκνευριστούν! Κι αν νομίζεις πως είσαι απλά παράξενος, θα θέλαμε να σε ενημερώσουμε πως είναι πάθηση και λέγεται “μισοφωνία“.\nΗ ακριβής ανάλυση της λέξης είναι προφανής. Μισείς, κάθε ήχο!!\nΌμως οι άνθρωποι που υποφέρουν από μισοφωνία, δεν αρκούνται στο να μην θέλουν να ακούνε ήχους, αλλά εκνευρίζονται χωρίς προφανή λόγο και χωρίς μέτρο, με αυτούς που προκαλούν τους ήχους! Όσο κι αν προσπαθήσουν δεν μπορούν να απωθήσουν τον θόρυβο και η οργή τους μεγαλώνει όσο ο εκνευριστικός ήχος συνεχίζεται, σε σημείο που μπορούν να γίνουν αγενείς προκειμένου να βρουν την ηρεμία τους!\nΕίναι μια σοβαρή πάθηση, η οποία ξεφεύγει από τα όρια του να μην σου αρέσουν κάποιοι ήχοι. Μέσα από αυτούς τους “δυσάρεστους” ήχους, προκαλούνται έντονα συναισθήματα που μπορούν να έχουν σοβαρότατες επιπτώσεις ακόμα και σε προσωπικές σχέσεις καθώς οι αντιδράσεις μπορούν να γίνουν πολύ έντονες!\nΣυχνά, επηρεάζει τις σχέσεις μας με πολύ αγαπημένους μας ανθρώπους και καταλήγουμε να πληγώνουμε συναισθήματα!\nΟ χώρος εργασίας, μπορεί να γίνει πεδίο μαχών και η κόλασή σου κυριολεκτικά όταν υποφέρεις από μισοφωνία. Εκεί δεν είναι ένας χώρος που μπορείς να γίνεις αγενής, πρέπει να είσαι προσεκτικός και μετρημένος κι αυτό σου προσθέτει άγχος και πίεση σε συνδυασμό με τους δυσάρεστους ήχους με αποτέλεσμα να μην μπορείς να συγκεντρωθείς στην δουλειά σου!\nΠολλοί δεν καταλαβαίνουν την μάχη που δίνουν αυτοί οι άνθρωποι να μένουν ήρεμοι και να μην γίνονται επιθετικοί και σίγουρα σχόλια όπως “συνήθισέ το”, “ξεπέρασέ το”, “ξεκόλλα” δεν βοηθάνε σε τίποτα!!\nΔεν είναι από τα πράγματα που μπορείς να πάρεις ένα χάπι και να περάσουν. Υπάρχουν όμως τρόποι και τεχνικές αυτοβελτίωσης, προκειμένου να το περιορίσεις και να μην επηρεάζει σε τέτοια ένταση την ζωή σου.\nΠριν από όλα όμως, θα πρέπει να μιλήσεις στους φίλους σου, την οικογένειά σου και το περιβάλλον σου προκειμένου να τους προετοιμάσεις και να τους εξηγήσεις την κατάσταση.\nΟι άνθρωποι που σε νοιάζονται σίγουρα θα φροντίσουν να σε βοηθήσουν και να μην οξύνουν την κατάσταση!!\nΚι αν δεν είσαι σίγουρος αν υποφέρεις ή όχι από μισοφωνία, δες το βίντεο που ακολουθεί και στο τέλος του, σίγουρα θα ξέρεις!


Serraios: Αποχώρησε ο Κάρολος Παπούλιας από την παρέλαση\nΧιλιάδες πολίτες έχουν συγκεντρωθεί στη Θεσσαλονίκη\nΑποχώρησε ο Κάρολος Παπούλιας από την εξέδρα των επισήμων στη Θεσσαλονίκη. Ο Προέδρος της Δημοκρατίας, στεναχωρημένος και ενοχλημένος έφυγε από την εξέδρα καθώς χιλιάδες πολίτες είχαν συγκεντρωθεί στην Μ. Αλεξάνδρου και ήταν αδύνατο να πραγματοποιηθεί η παρέλαση.\nΟι πολιτικοί αποδοκιμάστηκαν από το συγκεντρωμένο πλήθος. Στην εξέδρα ήταν και ο Πάνος Μπεγλίτης ο οποίος επίσης έφυγε μετά από διαπραγματεύσεις.


Κύστεις μαστών. Πόσο επικίνδυνες είναι; - Natura\nΚύστεις μαστών. Πόσο επικίνδυνες είναι;\nΑναρτήθηκε στις: 04/04/2018 Κατηγορίες: Ασθένειες & Θεραπείες, Υγεία\nΗ πιο συχνή πάθηση των μαστών είναι οι κύστεις. Οι περισσότερες γυναίκες θα παρουσιάσουν στη διάρκεια της ζωής τους τουλάχιστον μια κύστη. Ιδιαίτερα με την ευρύτερη χρήση του υπερηχογραφήματος και τη βελτίωση των μηχανημάτων έχει αυξηθεί σημαντικά ο αριθμός των γυναικών στις οποίες διαπιστώνεται η ύπαρξη κύστεων. Υπολογίζεται δε ότι περίπου ένα ποσοστό περίπου 10% των γυναικών θα χρειαστεί ιατρική βοήθεια για το λόγο αυτό.\nΤου Ευάγγελου Φιλόπουλου, Χειρουργός, Διευθυντής Κλινικής Μαστού Αντικαρκινικού Νοσοκομείου «Ο ΑΓΙΟΣ ΣΑΒΒΑΣ» και Πρόεδρος της Ελληνικής Αντικαρκινικής Εταιρείας\nΕμφανίζονται συνήθως μετά την εφηβεία αλλά όχι μετά την εμμηνόπαυση. Δεν αποτελούν προκαρκινωματώδη κατάσταση και η ύπαρξή τους δεν αυξάνει της πιθανότητες καρκίνου στο μαστό. Δεν ξέρουμε πού οφείλονται, μάλλον πρόκειται για αρχή εκφύλισης των αδενικών λοβίων. Διακρίνουμε δύο ειδών κύστεις: τις μικρές κύστεις, με μέγεθος ελάχιστων χιλιοστών και τις μεγαλύτερες κύστεις (ή μακροκύστεις) που μπορούν να φτάσουν σε μέγεθος αρκετά εκατοστά.\nΣυνήθως οι περισσότερες κύστεις δεν προκαλούν συμπτώματα και δεν γίνονται αντιληπτές από την ασθενή ή από το γιατρό που την ψηλαφά. Οι μεγάλες κύστεις, όμως, ιδιαίτερα αν βρίσκονται κοντά στην επιφάνεια του μαστού (κοντά στο δέρμα), συχνά είναι ψηλαφητές (αγχώνοντας τις γυναίκες που όταν τις πιάσουν, επειδή έχουν την μορφή ενός όγκου, νομίζουν ότι πρόκειται για καρκίνο). Η σύσταση τους είναι υπόσκληρη έως σκληρή και έχουν ομαλή επιφάνεια. Αν μεσολαβεί μεταξύ κύστεως και δέρματος άφθονος μαζικός ιστός, η επιφάνεια μπορεί να ψηλαφάται ως μικροοζώδης.\nΟι βαθύτερες κύστεις είναι πιο δύσκολο να ψηλαφηθούν. Επίσης, μία κύστη μπορεί να προκαλέσει συμπτώματα παρόμοια του καρκίνου, όπως π.χ. να ρυτιδώσει το δέρμα. Μερικές φορές οι κύστεις είναι επώδυνες (ιδιαίτερα αν πιεστούν έντονα, όπως συμβαίνει κατά την διενέργεια της μαστογραφίας).\nΟ γιατρός με την ψηλάφηση δύσκολα μπορεί να καταλάβει αν ο όγκος που πιάνει είναι κύστη ή όχι. Για να κάνει τη διάγνωση πρέπει η γυναίκα να υποβληθεί σε απεικονιστικές εξετάσεις. Εφόσον είναι πάνω από 40 η πρώτη εξέταση που θα συστήσει ο γιατρός είναι η μαστογραφία. Μία κύστη φαίνεται μαστογραφικά, είτε είναι ψηλαφητή, είτε όχι, ως μία σκίαση (μάζα) που έχει ομαλά όρια.\nΌμως, η μαστογραφία δεν έχει τη δυνατότητα να διακρίνει αν η μάζα που φαίνεται σ’ αυτήν περιέχει υγρό (άρα είναι κύστη) ή είναι συμπαγής (οπότε μπορεί να είναι ένας όγκος, όπως π.χ. ένα ινοαδένωμα ή ένας καρκίνος). Αυτή την ικανότητα διαθέτει το υπερηχογράφημα, γι’ αυτό και αποτελεί την πιο καλή απεικονιστική εξέταση για τη διάγνωση των κύστεων. Σε γυναίκες νεότερες των 40 ετών, αλλά και στις μεγαλύτερες με τέτοια αδιευκρίνιστα ευρήματα, συνιστάται να γίνεται υπερηχογραφικός έλεγχος.\nΗ μαγνητική μαστογραφία στις περιπτώσεις ύπαρξης κύστεων, μπορεί να διακρίνει το εύρημα, αλλά επειδή είναι χρονοβόρα, κοστίζει πολύ και δεν δίνει καλύτερα αποτελέσματα από το υπερηχογράφημα, δεν αποτελεί εξέταση εκλογής.\nΟι κύστεις δεν αποτελούν προκαρκινικό στάδιο, ούτε θεωρούνται παράγοντας αυξημένου κινδύνου. Σε ειδικές περιπτώσεις υπάρχουν ορισμένες μελέτες που έχουν δείξει μία μικρή αύξηση του κινδύνου εμφάνισης αργότερα καρκίνου του μαστού στο στήθος της γυναίκας (όχι μετατροπή της κύστης σε καρκίνο).\nΠότε πρέπει να χειρουργείται μια κύστη του μαστού;\nΠοια είναι η αντιμετώπιση όταν διαγνωστεί η ύπαρξη κύστεως ή κύστεων σε μία γυναίκα; Τις μεν μικρές κύστεις δεν τις πειράζουμε, ούτε αποτελούν εύρημα που θα ανησυχήσει τον γιατρό. Η αντιμετώπιση των μεγάλων κύστεων (αυτών που τις ψηλαφάμε ή είναι πολύ μεγάλες) γίνεται με την παρακέντηση τους και το άδειασμα του υγρού που περιέχουν. Η παρακέντηση δεν πονάει. Το υγρό που αναρροφάται δεν στέλνεται για κυτταρολογική εξέταση παρά μόνο αν αυτό είναι αιματηρό.\nΤο τυπικό χρώμα μίας κύστης είναι βαθυπράσινο ή ορώδες (πηχτό). Αν η κύστη βρίσκεται βαθιά μέσα στο στήθος και είναι μεγάλη, τότε μπορεί να παρακεντηθεί με τη βοήθεια του υπερηχογράφου (με τον οποίον εντοπίζεται η κύστη και καθοδηγείται ο εξεταστής να σπρώξει τη βελόνα προς αυτήν)\nΑν μία κύστη έχει παρακεντηθεί τουλάχιστον 3 φορές και συνεχίζει να υποτροπιάζει, δηλ. να ξαναγίνεται στο ίδιο σημείο, τότε συνιστάται η χειρουργική αφαίρεσή της. Ο γιατρός που παρακεντά μία κύστη πρέπει να φροντίσει ώστε να μην αφήσει περιεχόμενο μέσα σ’ αυτήν, γιατί τότε είναι πιθανό η κύστη να ξαναγεμίσει. Όταν προηγουμένως αναφέρθηκε η ανάγκη αφαίρεσης σε περιπτώσεις υποτροπής, αυτό αφορά κύστη που έχει παρακεντηθεί και αδειάσει πλήρως.\nΌταν γίνει παρακέντηση μιας ή περισσότερων κύστεων τότε συνιστάται να γίνει ένα νέο υπερηχογράφημα αργότερα (μετά ένα τρίμηνο) για να ελεγχθεί το αν η κύστη εξαφανίστηκε ή όχι.\nΑν το εσωτερικό της κύστης έχει παχύρευστο περιεχόμενο (π.χ. μετά από μία αιμορραγία) ή το τοίχωμα της είναι πεπαχυσμένο ή ανώμαλο (κάτι που συμβαίνει στο 5% των περιπτώσεων), τότε αυτή χαρακτηρίζεται ως σύνθετη ή επιπεπλεγμένη ή άτυπη κύστη) και είναι χρήσιμο να γίνει κυτταρολογική εξέταση του αναρροφηθέντος από την παρακέντηση υγρού. Μερικές φορές μπορεί να χρειαστεί να γίνει χειρουργική αφαίρεση, ιδιαίτερα αν τα ευρήματα από τις εξετάσεις δεν είναι ξεκάθαρα.\nΟι κύστεις είναι ένα συχνό εύρημα, ιδιαίτερα γύρω από την εμμηνόπαυση. Η καλύτερη μέθοδος διάγνωσής τους είναι το υπερηχογράφημα. Η αντιμετώπιση τους αφορά μόνο τις μεγάλες κύστεις και γίνεται με απλή παρακέντηση τους. Σε υποτροπές της ίδιας κύστης, σε επιπεπλεγμένες κύστεις και σε ύποπτο ή αβέβαιο κυτταρολογικό εύρημα, τότε μπορεί να συστηθεί η χειρουργική θεραπεία. Η ύπαρξη κύστεων δεν σημαίνει ότι η γυναίκα βρίσκεται σε προκαρκινικό στάδιο.\nΠηγή: natura nrg #91\nEποχική αλλεργία; Ευχαριστώ δεν θα πάρω!\nΟι καλύτερες πόλεις του κόσμου για τους millennials


Ξεκίνησε η διαμαρτυρία εκπαιδευτικών για την προσχολική αγωγή και εκπαίδευση - xenesglosses.eu\nΚυριακή, 26/06/2022, 14:06\nHome / HEADER-NEWS / Ξεκίνησε η διαμαρτυρία εκπαιδευτικών για την προσχολική αγωγή και εκπαίδευση\n0Διαμαρτυρία Εκπαίδευση εκπαιδευτικών προσχολική αγωγή\nΔημοσιεύτηκε: 1:39 μμ Νοέμβριος 24th, 2017 0\nΣυγκέντρωση πραγματοποιείται σήμερα στις 1:30 έξω από το Υπουργείο Παιδείας με σύνθημα «Δίχρονη δημόσια δωρεάν υποχρεωτική προσχολική αγωγή και εκπαίδευση».\nΗ ΔΟΕ ΑΝΑΦΕΡΕΙ\n«Το τελευταίο χρονικό διάστημα, μέσα από τις συνεχείς συζητήσεις για τις συγχωνεύσεις Πανεπιστημίων και Α.Τ.Ε.Ι., καλλιεργείται έντονα το κλίμα για τη συγχώνευση των Τμημάτων Προσχολικής Αγωγής των Α.Τ.Ε.Ι. με τα Παιδαγωγικά Τμήματα Προσχολικής Αγωγής.»\nΔιαμαρτυρία Εκπαίδευση εκπαιδευτικών προσχολική αγωγή\nΠροηγούμενο: Σχολεία και γυμναστήρια πάνω σε ρέματα στη Μάνδρα. Θα κλείσουν;\nΕπόμενο Υπουργείο – Εκτός λειτουργίας η υπηρεσία ηλεκτρονικής διαχείρισης αιτήσεων πολιτών